Avviż Legali Importanti

|

52009PC0051

Proposta għal deċiżjoni tal-Kunsill dwar projbizzjoni provviżorja tal-użu u l-bejgħ fl-Awstrija ta' qamħirrum modifikat ġenetikament (Zea mays L. linja T25) skont id-Direttiva 2001/18/KE tal-Parlament Ewropew u tal-Kunsill  /* KUMM/2009/0051 finali */

	[pic] | KUMMISSJONI TAL-KOMUNITAJIET EWROPEJ |Brussel 10.2.2009KUMM(2009) 51 finaliProposta għalDEĊIŻJONI TAL-KUNSILLdwar projbizzjoni provviżorja tal-użu u l-bejgħ fl-Awstrija ta' qamħirrum modifikat ġenetikament (Zea mays L. linja T25) skont id-Direttiva 2001/18/KE tal-Parlament Ewropew u tal-Kunsill(preżentata mill-Kummissjoni)MEMORANDUM TA' SPJEGAZZJONI1. It-tqegħid fuq is-suq ta’ varjetà ġenetikament modifikata ta’ Zea mays L. Linja T25 ġie awtorizzat skont id-Deċiżjonijiet tal-Kummissjoni fil-Parti C tad-Direttiva 90/220/KEE[1] u l-awtoritajiet Franċiżi taw il-kunsens għat-tqegħid fuq is-suq ta’ dan l-organiżmu ġenetikament modifikat (OĠM). Dan il-kunsens ikopri l-użi kollha tal-prodott, jiġifieri l-importazzjoni, l-ipproċessar fi prodotti tal-ikel u tal-għalf, kif ukoll il-kultivazzjoni.2. B’konformità mal-Artikolu 16 (klawżola ta’ salvagwardja) tad-Direttiva 90/220/KEE, l-Awstrija sussegwentement għarrfet lill-Kummissjoni bid-deċiżjoni tagħha li tipprojbixxi jew tirrestrinġi provviżjorjament it-tqegħid fuq is-suq taż- Zea mays L. linja T25 għall-użi kollha tiegħu koperti bil-kunsens mogħti skont id-Direttiva 90/200/KE u tat ir-raġunijiet tagħha għal din id-deċiżjoni.3. Il-Kumitat Xjentifiku dwar il-Pjanti ġie kkonsultat u fl-opinjonijiet tiegħu kkonkluda li l-informazzjoni mressqa mill-Awstrija ma tokkostitwixxix prova xjentifika ġdida rilevanti li ma tqisitx matul il-valutazzjonijiet tar-riskju oriġinali għal dawn l-OĠM u li tista’ tiġġustifika l-ħtieġa ta’ reviżjoni tal-opinjoni xjentifika oriġinali dwar is-sikurezza taż- Zea mays L. linja T25.4. Id-Direttiva 90/220/KEE ġiet sostitwita bid-Direttiva 2001/18/KE tal-Parlament Ewropew u tal-Kunsill dwar ir-rilaxx intenzjonat fl-ambjent ta’ organiżmi modifikati ġenetikament[2].5. Il-prodotti dderivati miż- Zea mays L. linja T25 (il-lamtu u d-derivattivi kollha tiegħu, żejt mhux ipproċessat u rfinut, il-prodotti kollha pproċessati bis-sħana jew fermentati miksuba miż- Zea mays L. linja T25, kif ukoll għalf magħmul minn u/jew li fih jew prodott miż- Zea mays L. linja T25) ġew awtorizzati skont ir-Regolament (KE) Nru 258/97[3] u ġew innotifikati bħala prodotti eżistenti skont l-Artikoli 8 u 20 tar-Regolament (KE) Nru 1829/2003[4]. Dawn l-użi ma jaqgħux fl-ambitu tad-Direttiva 2001/18/KE u għalhekk m’humiex suġġetti għall-klawżola ta’ salvagwardja nnotifikata mill-Awstrija.6. F'Jannar 2004, il-Kummissjoni talbet lill-Awstrija biex tqis mill-ġdid il-klawżola ta’ salvagwardja tagħha fid-dawl tal-qafas regolatorju ġdid u jekk xieraq, biex tinnotifikaha mill-ġdid skont id-Direttiva 2001/18/KE.7. B’konformità mal-Artikolu 23 tad-Direttiva 2001/18/KE, l-Awstrija ressqet aktar informazzjoni addizzjonali lill-Kummissjoni bħala appoġġ għall-miżura tal-klawżola ta’ salvagwardja li għandha fis-seħħ.8. L-Artikolu 23 tad-Direttiva 2001/18/KE jesiġi li l-Kummissjoni tieħu deċiżjonijiet skont il-proċeduri stabbiliti fl-Artikolu 30(2) tad-Direttiva li għandhom japplikaw għaliha l-Artikoli 5 u 7 tad-Deċiżjoni 1999/468/KE, wara li tikkunsidra d-dispożizzjonijiet tal-Artikolu 8 tagħha.9. B’konformità mal-Artikolu 28(1) tad-Direttiva 2001/18/KE, l-Awtorità Ewropea għas-Sikurezza Alimentari (EFSA) ġiet ikkonsultata, hekk kif stabbilit mir-Regolament (KE) Nru 178/2002 tal-Parlament Ewropew u tal-Kunsill[5], li bih issostiwixxiet il-kumitati xjentifiċi rilevanti u kkonkludiet, fl-opinjonijiet tagħha tat-8 ta’ Lulju 2004[6], li l-informazzjoni mressqa mill-Awstrija ma tikkostitwixxix prova xjentifika ġdida li tinvalida l-valutazzjoni ta’ riskju ambjentali taż- Zea mays L. linja T25 u tkun tiġġustifika projbizzjoni ta’ dan l-OĠM fl-Awstrija.10. Għaldaqstant, tressaq għal opinjoni abbozz ta’ Deċiżjoni tal-Kunsill li titlob lill-Awstrija tirrevoka l-klawżola ta’ salvagwardja nazzjonali tagħha, skont l-Artikolu 5(2) tad-Deċiżjoni tal-Kunsill 1999/468/KE, lill-Kumitat stabbilit skont l-Artikolu 30 tad-Direttiva 2001/18/KE.11. Il-Kumitat ġie kkonsultat fid-29 ta’ Novembru 2004 iżda ma ta ebda opinjoni dwar il-miżura tal-klawżola ta’ salvagwardja li tesiġi li l-Kummissjoni, skont l-Artikolu 5(4) tad-Deċiżjoni tal-Kunsill 1999/468/KE, għandha, mingħajr dewmien, tressaq quddiem il-Kunsill proposti rigward il-miżuri li għandhom jittieħdu u għandha tinforma lill-Parlament Ewropew.12. B’konformità mal-Artikolu 5(6) tad-Deċiżjoni tal-Kunsill 1999/468/KE, il-Kunsill "Ambjent", fl-24 ta’ Ġunju 2005, indika l-oppożizzjoni tiegħu b’maġġoranza kwalifikata, għall-proposta li titlob lill-Awstrija tirrevoka l-miżura ta’ salvagwardja tagħha, u li tesiġi li l-Kummissjoni teżamina mill-ġdid il-proposti tagħha.13. Il-Kunsill, fid-dikjarazzjoni tiegħu, stqarr li 'għad hemm xi grad ta’ inċertezza fir-rigward tal-miżuri nazzjonali ta’ salvagwardja fis-suq tavarjetà ta’ qamħirrum modifikat ġenetikament T25', u sejjaħ lill-Kummissjoni sabiex 'tiġbor evidenza oħra dwar l-OĠM kkonċernat u tivvaluta ulterjorment jekk il-miżura meħuda mill-Awstrijammirata biex tissospendi bħala miżura temporanja ta’ prekawzjoni t-tqegħid fis-suq tiegħu hijiex ġustifikata u, jekk l-awtorizzazzjoni ta’ organiżmu bħal dan għadhiex tissodisfa r-rekwiżiti tas-sikurezza tad-Direttiva 2001/18/KE'.14. F’Novembru tal-2005, l-EFSA ġiet ikkonsultata dwar jekk kienx hemm xi raġuni xjentifika biex wieħed jemmen li l-issuktar tat-tqegħid fis-suq taż- Zea mays L. linja T25 jista’ jikkawża effetti ħżiena fuq is-saħħa tal-bniedem jew għall-ambjent taħt il-kundizzjonijiet tal-kunsens u partikolarment, intalbet tqis kull informazzjoni xjentifika ulterjuri li tkun ħarġet wara l-opinjoni xjentifika preċedenti li vvalutat is-sikurezza ta’ dan l-OĠM.15. Fl-opinjoni tagħha tad-29 ta’ Marzu 2006 (ippubblikata fil-11 ta’ April 2006)[7], l-EFSA, wara investigazzjoni tal-provi mressqa fis-sottomissjoni Awstrijaka, qieset li l-provi xjentifiċi disponibbli attwalment ma jreġux l-argumenti mogħtija mill-Awstrija u kkonkludiet li m’hemm l-ebda raġuni għalfejn l-issuktar tat-tqegħid fis-suq taż- Zea mays L. linja T25 jista’ jikkawża effetti ħżiena fuq is-saħħa tal-bniedem jew tal-annimali jew għall-ambjent taħt il-kundizzjonijiet tal-kunsensi tagħha.16. B’konformità mal-Artikolu 5(6) tad-Deċiżjoni tal-Kunsill 1999/468/KE, il-Kummissjoni ressqet proposta lill-Kunsill bit-talba li l-Awstrija tirrevoka l-miżura ta’ salvagwardja tagħha.17. Fit-18 ta’ Diċembru 2006, il-Kunsill tal-Ambjent indika l-oppożizzjoni tiegħu għall-proposta b’maġġoranza kwalifikata.18. Il-Kunsill, fid-Deċiżjoni tiegħu rrefera għall-valutazzjoni tar-riskju ambjentali kif ipprovdut fid-Direttiva 2001/18/KE u indika li ‘jeħtieġ li l-istrutturi agrikoli u l-karatteristiċi reġjonali ekoloġiċi differenti fl-Unjoni Ewropea jitqiesu b’mod aktar sistematiku fil-valutazzjoni tar-riskju ambjentali’.19. B'konformità mal-Artikolu 5(6) tad-Deċiżjoni tal-Kunsill 1999/468/KE il-Kummissjoni ressqet proposta emendata li titlob lill-Awstrija tirrevoka biss il-projbizzjoni tal-importazzjoni u l-ipproċessar fi prodotti tal-ikel u tal-għalf.20. Fit-30 ta’ Ottubru 2007, il-Kunsill ressaq il-proposta għall-votazzjoni iżda la nkisbet maġġoranza kwalifikata favoriha u lanqas kontriha. Għalhekk, fis-7 ta’ Mejju 2008, il-Kummissjoni adottat id-Deċiżjoni 2008/470/KE li titlob lill-Awstrija biex tieħu l-passi neċessarji kollha biex ittemm il-projbizzjoni tal-importazzjoni u l-ipproċessar fi prodotti tal-ikel u tal-għalf taż- Zea mays L. linja T25, sa mhux aktar tard minn 20 jum min-notifika tagħha. Fis-27 ta’ Mejju 2008, l-Awstrija kkonformat ma’ din id-Deċiżjoni u adottat ir-Regolament rispettiv.21. Rigward l-aspetti tal-miżura ta’ salvagwardja li jikkonċernaw il-bejgħ u l-użu taż-żrieragħ (kultivazzjoni), l-Awstrija bdiet ħidma biex tiġbor kwalunkwe prova xjentifika rilevanti li fil-fehma tagħha tkun tiġġustifika provviżjorjament iż-żamma tal-miżura ta’ salvagwardja, b’mod partikolari b’referenza “għall-istrutturi agrikoli u l-karatteristiċi reġjonali ekoloġiċi differenti” kif indikati fil-premessa 3 tad-Deċiżjoni tal-Kunsill tat-18 ta’ Diċembru. F’Novembru 2007, l-Awstrija ppreżentat lill-Kummissjoni l-informazzjoni xjentifika li ħarġet minn din il-ħidma tagħha.22. Fit-18 ta’ April 2008 l-Kummissjoni talbet lill-EFSA, skont l-Artikolu 29(1) u b’konformità mal-Artikolu 22(2) u (22)(5)(c) tar-Regolament (KE) Nru 178/2002, biex tivvaluta jekk l-informazzjoni mressqa mill-Awstrija tikkostitwixxix informazzjoni li taffetwa l-valutazzjoni ta’ riskju ambjentali tal-informazzjoni eżistenti abbażi ta’ għarfien xjentifiku ġdid tant li jeżistu raġunijiet biżżejjed biex il-qamħirrum T25 jitqies li, għall-użi stabbiliti fil-kunsens korrispondenti, jikkostitwixxi riskju ambjentali.23. Fl-4 ta’ Diċembru 2008, l-EFSA adottat l-opinjoni tagħha (pubblikata fil-11 ta’ Diċembru 2008) li tikkonkludi li l-qamħirrum T25 mhuwiex probabbli li jikkawża effetti ħżiena għas-saħħa tal-bniedem u tal-annimali jew għall-ambjent fil-kuntest tal-użi li huma proposti għalih u reġgħet affermat il-konklużjonijiet preċedenti tagħha dwar is-sikurezza tal-qamħirrum T25. Barra minn hekk, wara li kkunsidrat l-informazzjoni mressqa mill-Awstrija flimkien ma’ għadd kbir ta’ pubblikazzjonijiet xjentifiċi, l-EFSA hija tal-fehma li ma hemm l-ebda prova xjentifika, f’termini ta’ riskju għas-saħħa tal-bniedem u tal-annimali u għall-ambjent, li tiġġustifika l-invokazzjoni ta’ klawżola ta’ salvagwardja skont l-Artikolu 23 tad-Direttiva 2001/18/KE għat-tqegħid fis-suq tal-qamħirrum T25 għall-użi intenzjonati għalih fl-Awstrija. Fl-aħħarnett, l-EFSA kkonkludiet li l-provi xjentifiċi disponibbli attwalment ma jreġux l-argumenti mogħtija mill-Awstrija u li l-kultivazzjoni tal-qamħirrum T25 mhijiex probabbli li tikkawża effetti ħżiena għas-saħħa tal-bniedem u tal-annimali u għall-ambjent fl-Awstrija.24. F’dawn iċ-ċirkustanzi l-Awstrija għandha tirrevoka l-miżura tagħha ta’ salvagwardja fir-rigward tal-użu u l-bejgħ taż-żrieragħ Zea mays L. Linja T25.25. Wara d-Deċiżjoni tal-Kunsill tat-18 ta’ Diċembru 2006, u skont l-Artikolu 5(6)(2) tad-Deċiżjoni tal-Kunsill 1999/468/KE, il-Kummissjoni reġgħat ippreżentat il-proposta tagħha dwar il-miżuri li jridu jittieħdu filwaqt li nfurmat lill-Parlament Ewropew.26. L-Artikolu 5(6)(1) tad-Deċiżjoni tal-Kunsill 1999/468/KE jipprevedi li l-Kunsill jista’, jaġixxi b’maġġoranza kwalifikata fi żmien perjodu stabbilit ta’ tliet xhur skont l-Artikolu 30(2) tad-Direttiva 2001/18/KE.Proposta għalDEĊIŻJONI TAL-KUNSILLdwar projbizzjoni provviżorja tal-użu u l-bejgħ fl-Awstrija ta' qamħirrum modifikat ġenetikament ( Zea mays L. linja T25) skont id-Direttiva 2001/18/KE tal-Parlament Ewropew u tal-Kunsill(It-test Ġermaniż biss huwa awtentiku) (Test b’rilevanza għaż-ŻEE)IL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra d-Direttiva 2001/18/KE tal-Parlament Ewropew u tal-Kunsill tat-12 ta’ Marzu 2001 dwar ir-rilaxx intenzjonat fl-ambjent ta’ organiżmi modifikati ġenetikament u li tħassar id-Direttiva tal-Kunsill 90/220/KEE[8], u b’mod partikolari l-Artikolu 23(2) tagħha,Wara li kkunsidra l-proposta tal-Kummissjoni,Billi:(1) Bid-Deċiżjoni tal-Kummissjoni 98/293/KE tat-22 ta’ April 1998 rigward it-tqegħid fis-suq ta’ qamħirrum modifikat ġenetikament ( Zea mays L. linja T25), skont id-Direttiva tal-Kunsill 90/220/KEE[9] ġie deċiż li jingħata l-kunsens għat-tqegħid fis-suq ta’ dak il-prodott.(2) Fit-3 ta’ Awissu 1998 l-awtoritajiet Franċiżi taw dan il-kunsens. Dan il-kunsens ikopri l-użi kollha tal-prodott, jiġifieri l-importazzjoni, l-ipproċessar fi prodotti tal-ikel u tal-għalf, kif ukoll il-kultivazzjoni.(3) Skont l-Artikolu 35(1) tad-Direttiva 2001/18/KE li ssostitwixxiet id-Direttiva 90/220/KEE[10], proċeduri rigward notifiki dwar it-tqegħid fis-suq ta’ organiżmi ġenetikament modifikati li għadhom ma ġewx kompletati sas-17 ta’ Ottubru 2002 huma suġġetti għad-Direttiva 2001/18/KE.(4) Fit-8 ta’ Mejju 2000 l-Awstrija għarrfet il-Kummissjoni bid-deċiżjoni tagħha li tipprojbixxi provviżorjament l-użu u l-bejgħ taż- Zea mays L. linja T25 għall-użi tiegħu kollha u tat raġunijiet għal dik id-deċiżjoni skont l-Artikolu 16(1) tad-Direttiva 90/220/KEE.(5) Il-prodotti dderivati miż- Zea mays L. linja T25 (il-lamtu u d-derivattivi kollha tiegħu, żejt mhux ipproċessat u rfinut, il-prodotti kollha pproċessati bis-sħana jew fermentati miksuba miż- Zea mays L. linja T25, kif ukoll għalf magħmul minn u/jew li fih jew prodott miż- Zea mays L. linja T25) ġew awtorizzati skont ir-Regolament (KE) Nru 258/97[11] u ġew sussegwentement innotifikati bħala prodotti eżistenti skont l-Artikoli 8 u 20 tar-Regolament (KE) Nru 1829/2003[12]. Dawn l-użi mhumiex suġġetti għall-klawżola ta’ salvagwardja nnotifikata mill-Awstrija peress li ma jaqgħux fl-ambitu tad-Direttiva 2001/18/KE.(6) Fl-20 ta’ Lulju 2001, il-Kumitat Xjentifiku dwar il-Pjanti kkonkluda li l-informazzjoni mressqa mill-Awstrija ma tikkostitwixxix prova xjentifika ġdida rilevanti li ma tqisitx waqt il-valutazzjoni oriġinali tal-fajl u li tagħti lok għal reviżjoni tal-opinjoni oriġinali ta’ dak il-Kumitat dwar dan il-prodott.(7) Fid-9 ta’ Jannar 2004, kif ukoll fid-9 u s-17 ta’ Frar 2004, l-Awstrija ppreżentat lill-Kummissjoni informazzjoni addizzjonali biex issostni l-miżuri nazzjonali dwar il-linja tal-qamħirrum T25.(8) Skont l-Artikolu 28(1) tad-Direttiva 2001/18/KE, il-Kummissjoni kkonsultat mal-Awtorità Ewropea għas-Sikurezza Alimentari (EFSA), kif stabbilit bir-Regolament (KE) Nru 178/2002 tal-Parlament Ewropew u tal-Kunsill[13], li bih issostitwixxa l-kumitati xjentifiċi rilevanti.(9) Fit-8 ta’ Lulju 2004[14], l-EFSA kkonkludiet li l-informazzjoni mressqa mill-Awstrija ma tikkostitwixxix prova xjentifika ġdida suffiċjenti biex tinvalida l-valutazzjoni tar-riskji ambjentali tal-linja tal-qamħirrum T25 u li għalhekk tiġġustifika l-projbizzjoni tal-użu u l-bejgħ ta’ dan il-prodott fl-Awstrija.(10) Billi, taħt iċ-ċirkostanzi, ma kien hemm l-ebda raġuni sabiex il-prodott jitqies bħala riskju għas-saħħa tal-bniedem jew għall-ambjent, il-Kummissjoni, fid-29 ta’ Novembru 2004, ressqet abbozz ta’ Deċiżjoni, li titlob lill-Awstrija biex tirrevoka l-miżura ta’ salvagwardja provviżorja, sabiex titqies mill-Kumitat stabbilit skont l-Artikolu 30 tad-Direttiva 2001/18/KE, skont il-proċedura stabbilita fl-Artikolu 30(2) ta’ dik id-Direttiva.(11) Madankollu, dak il-Kumitat ma tax opinjoni u, skont l-Artikolu 5(4) tad-Deċiżjoni tal-Kunsill 1999/468/KE tat-28 ta’ Ġunju 1999 li tipprovdi l-proċeduri għall-eżerċizzju tas-setgħat tal-implimentazzjoni konferiti fuq il-Kummissjoni[15], il-Kummissjoni ressqet proposta lill-Kunsill dwar il-miżuri li għandhom jittieħdu.(12) Fl-24 ta’ Ġunju 2005, skont l-Artikolu 5(6) tad-Deċiżjoni 1999/468/KE, il-Kunsill, b’maġġoranza kwalifikata, ma laqax din il-proposta.(13) Il-Kunsill, fid-dikjarazzjoni tiegħu, stqarr li 'għad hemm xi grad ta’ inċertezza fir-rigward tal-miżuri nazzjonali ta’ salvagwardja fis-suq tal-varjetà ...ta’ qamħirrum modifikat ġenetikament T25', u sejjaħ lill-Kummissjoni sabiex 'tiġbor evidenza oħra dwar l-OĠM ikkonċernat u tivvaluta ulterjorment jekk il-miżura meħuda mill-Awstrija mmirata biex tissospendi bħala miżura temporanja ta’ prekawzjoni t-tqegħid fis-suq tiegħu hijiex ġustifikata u, jekk l-awtorizzazzjoni ta’ organiżmu bħal dan għadhiex tissodisfa r-rekwiżiti tas-sikurezza tad-Direttiva 2001/18/KE'.(14) F'Novembru 2005, l-EFSA ġiet ikkonsultata għal darb’oħra mill-Kummissjoni dwar jekk hemmx xi raġuni xjentifika għala l-issuktar tat-tqegħid fis-suq tal-qamħirrum T25 kien probabbli li jikkawża effetti ħżiena fuq is-saħħa tal-bniedem jew għall-ambjent skont il-kundizzjonijiet tal-kunsens. B’mod partikolari, L-EFSA ntalbet tqis kwalunkwe informazzjoni xjentifika oħra li ħarġet sussegwentement għall-opinjonijiet xjentifiċi preċendenti dwar is-sikurezza ta’ dan l-OĠM.(15) Fl-opinjoni tagħha tad-29 ta’ Marzu 2006[16], l-EFSA kkonkludiet li mhemm l-ebda raġuni għala l-issuktar tat-tqegħid fis-suq tal-qamħirrum T25 huwa probabbli li jikkawża effetti ħżiena fuq is-saħħa tal-bniedem jew tal-annimali jew għall-ambjent skont il-kundizzjonijiet tal-kunsens tagħha.(16) B’konformità mal-Artikolu 5(6) tad-Deċiżjoni tal-Kunsill 1999/468/KE, il-Kummissjoni ressqet proposta lill-Kunsill bit-talba li l-Awstrija tirrevoka l-miżura ta’ salvagwardja tagħha.(17) Skont l-Artikolu 5(6) tad-Deċiżjoni 1999/468/KE, il-Kunsill tal-Ambjent, fit-18 ta’ Diċembru 2006, indika l-oppożizzjoni tiegħu għall-proposta, b’maġġoranza kwalifikata.(18) Il-Kunsill, fid-Deċiżjoni tiegħu rrefera għall-valutazzjoni tar-riskju ambjentali kif ipprovdut fid-Direttiva 2001/18/KE, u indika li ‘jeħtieġ li l-istrutturi agrikoli u l-karatteristiċi reġjonali ekoloġiċi differenti fl-Unjoni Ewropea jitqiesu b’mod aktar sistematiku fil-valutazzjoni tar-riskju ambjentali’.(19) B'konformità mal-Artikolu 5(6) tad-Deċiżjoni tal-Kunsill 1999/468/KE il-Kummissjoni ressqet proposta emendata li titlob lill-Awstrija tirrevoka biss il-projbizzjoni tal-importazzjoni u l-ipproċessar fi prodotti tal-ikel u tal-għalf.(20) Fit-30 ta’ Ottubru 2007, il-Kunsill ressaq il-proposta għall-votazzjoni iżda la nkisbet maġġoranza kwalifikata favoriha u lanqas kontriha. Għalhekk, fis-7 ta’ Mejju 2008, il-Kummissjoni adottat id-Deċiżjoni 2008/470/KE li titlob lill-Awstrija biex tieħu l-passi neċessarji kollha biex ittemm il-projbizzjoni tal-importazzjoni u l-ipproċessar fi prodotti tal-ikel u tal-għalf taż- Zea mays L. linja T25, sa mhux aktar tard minn 20 jum min-notifika tagħha. Fis-27 ta’ Mejju 2008, l-Awstrija kkonformat ma’ din id-Deċiżjoni u emendat il-leġiżlazzjoni nazzjonali tagħha kif xieraq.(21) Rigward l-aspetti tal-miżura ta’ salvagwardja li jikkonċernaw il-bejgħ u l-użu taż-żrieragħ (kultivazzjoni), l-Awstrija bdiet ħidma biex tiġbor prova xjentifika rilevanti li fil-fehma tagħha tkun tiġġustifika provviżjorjament iż-żamma tal-miżura ta’ salvagwardja, b’mod partikolari b’referenza “għall-istrutturi agrikoli u l-karatteristiċi reġjonali ekoloġiċi differenti” kif indikati fil-premessa 3 tad-Deċiżjoni tal-Kunsill tat-18 ta’ Diċembru. F’Novembru 2007, l-Awstrija ppreżentat lill-Kummissjoni l-informazzjoni xjentifika li ħarġet minn din il-ħidma tagħha.(22) Fit-18 ta’ April 2008 l-Kummissjoni talbet lill-EFSA, skont l-Artikolu 29(1) u b’konformità mal-Artikolu 22(2) u (22)(5)(c) tar-Regolament (KE) Nru 178/2002, biex tivvaluta jekk l-informazzjoni mressqa mill-Awstrija tikkostitwixxix informazzjoni li taffetwa l-valutazzjoni ta’ riskju ambjentali tal-informazzjoni eżistenti abbażi ta’ għarfien xjentifiku ġdid tant li jeżistu raġunijiet biżżejjed biex il-qamħirrum T25 jitqies li, għall-użi stabbiliti fil-kunsens korrispondenti, jikkostitwixxi riskju ambjentali.(23) Fl-4 ta’ Diċembru 2008, l-EFSA adottat l-opinjoni tagħha (pubblikata fil-11 ta’ Diċembru 2008) li tikkonkludi li l-qamħirrum T25 mhuwiex probabbli li jikkawża effetti ħżiena għas-saħħa tal-bniedem u tal-annimali jew għall-ambjent fil-kuntest tal-użi li huma proposti għalih u reġgħet affermat il-konklużjonijiet preċedenti tagħha dwar is-sikurezza tal-qamħirrum T25. Barra minn hekk, wara li kkunsidrat l-informazzjoni mressqa mill-Awstrija flimkien ma’ għadd kbir ta’ pubblikazzjonijiet xjentifiċi, l-EFSA hija tal-fehma li ma hemm l-ebda prova xjentifika, f’termini ta’ riskju għas-saħħa tal-bniedem u tal-annimali u għall-ambjent, li tiġġustifika l-invokazzjoni ta’ klawżola ta’ salvagwardja skont l-Artikolu 23 tad-Direttiva 2001/18/KE għat-tqegħid fis-suq tal-qamħirrum T25 għall-użi intenzjonati għalih fl-Awstrija. Fl-aħħarnett, l-EFSA kkonkludiet li l-provi xjentifiċi disponibbli attwalment ma jreġux l-argumenti mogħtija mill-Awstrija u li l-kultivazzjoni tal-qamħirrum T25 mhijiex probabbli li tikkawża effetti ħżiena għas-saħħa tal-bniedem u tal-annimali u għall-ambjent fl-Awstrija.(24) F’dawn iċ-ċirkustanzi l-Awstrija għandha tirrevoka l-miżura tagħha ta’ salvagwardja fir-rigward tal-użu u l-bejgħ taż-żrieragħ Zea mays L. Linja T25.(25) Wara d-Deċiżjoni tal-Kunsill tat-18 ta’ Diċembru 2006, u skont l-Artikolu 5(6)(2) tad-Deċiżjoni tal-Kunsill 1999/468/KE, il-Kummissjoni reġgħat ippreżentat il-proposta tagħha dwar il-miżuri li jridu jittieħdu filwaqt li nfurmat lill-Parlament Ewropew.(26) L-Artikolu 5(6)(1) tad-Deċiżjoni tal-Kunsill 1999/468/KE jipprevedi li l-Kunsill jista’ jaġixxi b’maġġoranza kwalifikata fi żmien perjodu stabbilit ta’ tliet xhur skont l-Artikolu 30(2) tad-Direttiva 2001/18/KE.ADOTTA DIN ID-DEĊIŻJONI:Artikolu 1Il-miżuri meħuda mill-Awstrija biex jipprojbixxu l-użu u l-bejgħ ta’ żrieragħ taż- Zea mays L. linja T25, awtorizzati għat-tqegħid fuq is-suq mid-Deċiżjoni 98/293/KE mhumiex ġustifikati skont l-Artikolu 23 tad-Direttiva 2001/18/KE.Artikolu 2L-Awstrija għandha tieħu l-passi neċessarji biex ittemm il-projbizzjoni tal-użu u l-bejgħ ta’ żrieragħ taż- Zea mays L. linja T25, fit-territorju tagħha, u għandha tikkonforma ma’ din id-Deċiżjoni sa mhux aktar tard minn 20 jum min-notifika tagħha.Artikolu 3Din id-Deċiżjoni hija indirizzata lir-Repubblika tal-Awstrija.Magħmul fi Brussell, […] 2009.Għall-KunsillIl-President [1] ĠU L 117, 8.5.1990, p. 15[2] ĠU L 106, 17.4.2001, p. 1[3] ĠU L 43, 14.2.1997, p. 1[4] ĠU L 106, 18.10.2003, p. 1[5] ĠU L 31, 1.2.2002, p. 1. Ir-Regolament kif emendat l-aħħar bir-Regolament tal-Kummissjoni (KE) Nru 575/2006 (ĠU L 100, 8.4.2006, p. 3).[6] Opinjoni tal-Bord Xjentifiku dwar Organiżmi Modifikati Ġenetikament dwar it-talba mill-Kummissjoni rigward l-invokazzjoni Awstrijaka tal-Artikolu 23 tad-Direttiva 2001/18/KE, Il-Ġurnal tal-EFSA (2004) 78, 1-13.[7] Opinjoni tal-Bord Xjentifiku dwar Organiżmi Modifikati Ġenetikament dwar it-talba mill-Kummissjoni rigward għelejjel modifikati ġenetikament (Bt176 qamħirrum, MON810 qamħirrum, T25 qamħirrum, Topas 19/2 żrieragħ tal-lift u Ms1xRf1 żrieragħ tal-lift) suġġetta għall-klawżoli ta’ salvagwardja invokati skont l-Artikolu 16 tad-Direttiva 90/220/KEE, il-Ġurnal tal-EFSA (2006) 338, 1-15.[8] ĠU L 106, 17.4.2001, p. 1[9] ĠU L 131, 5.5.1998, p. 32[10] ĠU L 117, 8.5.1990, p. 15[11] ĠU L 43, 14.2.1997, p. 1[12] ĠU L 106, 18.10.2003, p. 1[13] ĠU L 31, 1.2.2002, p. 1. Ir-Regolament kif emendat l-aħħar bir-Regolament tal-Kummissjoni (KE) Nru 575/2006 (ĠU L 100, 8.4.2006, p. 3).[14] Opinjoni tal-Bord Xjentifiku dwar Organiżmi Modifikati Ġenetikament dwar it-talba mill-Kummissjoni rigward l-invokazzjoni Awstrijaka tal-Artikolu 23 tad-Direttiva 2001/18/KE, Il-Ġurnal tal-EFSA (2004) 78, 1-13.[15] ĠU L 184, 17.7. 1999, p. 23.[16] Opinjoni tal-Bord Xjentifiku dwar Organiżmi Modifikati Ġenetikament dwar it-talba mill-Kummissjoni rigward għelejjel modifikati ġenetikament (Bt176 qamħirrum, MON810 qamħirrum, T25 qamħirrum, Topas 19/2 żrieragħ tal-lift u Ms1xRf1 żrieragħ tal-lift) suġġetta għall-klawżoli ta’ salvagwardja invokati skont l-Artikolu 16 tad-Direttiva 90/220/KEE, il-Ġurnal tal-EFSA (2006) 338, 1-15.


				|

		52012PC0221

			Proposta għal DEĊIŻJONI TAL-KUNSILL dwar l-adozzjoni tal-programm supplimentari ta’ riċerka tar-Reattur ta’ Fluss Għoli għall-2012-2015 li għandu jiġi implimentat miċ-Ċentru Konġunt għar-Riċerka għall-Komunità Ewropea tal-Enerġija Atomika /* COM/2012/0221 final - 2012/0111 (NLE) */

			   	MEMORANDUM TA’ SPJEGAZZJONI
1. KUNTEST TAL-PROPOSTA
It-tħaddim tar-Reattur ta’ Fluss Għoli
tal-Komunità (HFR) ġie appoġġat minn serje ta’ programmi supplimentari ta’
riċerka. Fil-25 ta’ Mejju 2009, il-Kunsill adotta programm
supplimentari ta’ riċerka ta’ tliet snin (2009-2011) (id-Deċiżjoni
tal-Kunsill 2009/410/Euratom - ĠU L 132/15, 29.5.2009) biex jiġi
implimentat miċ-Ċentru Konġunt għar-Riċerka (JRC) għall-Komunità Ewropea
tal-Enerġija Atomika fir-rigward tat-tħaddim tar-reattur li jinsab fl-Istitut tal-Enerġija
tal-JRC, f’Petten, il-Pajjiżi l-Baxxi.
Il-kontribut għall-programm supplimentari ta’
riċerka 2009-2011 ġie minn tliet Stati Membri parteċipanti, il-Pajjiżi l-Baxxi,
Franza u l-Belġju b’ammont totali ta’ EUR 35 miljun matul il-perjodu
ta’ tliet snin. Dan l-ammont inkluda l-provvedimenti għall-kontributi annwali
għall-fond għad-dekumissjonar tar-reattur (dan inkluda wkoll il-kontribut
għall-fond tad-dekummissjonar għas-sena 2008, li matulha t-tħaddim tal-HFR
ma kienx kopert mill-programm supplimentari preċedenti).
Il-programm ta’ riċerka supplimentari attwali
se jiskadi fil-31 ta’ Diċembru 2011.
Din il-komunikazzjoni tirrigwarda programm
ġdid ta’ erba’ snin għat-tħaddim tal-HFR (mill-2012 sal-2015).
L-HFR jintuża mill-Kummissjoni skont il-ftehim
tal-25 ta’ Lulju 1961 li sar bejn il-Euratom u l-Pajjiżi
l-Baxxi. Dan il-ftehim kien iffirmat għal perjodu ta' 99 sena. Sabiex
iwettquh, fil-31 ta' Ottubru 1962, iż-żewġ partijiet ikkonkludew
kuntratt ta’ kera fit-tul għal 99 sena li jikkonferixxi d-dritt in rem
(“ċens”).
L-HFR għandu rwol importanti fl-Unjoni
Ewropea. L-għan ewlieni tal-programm supplimentari ta’ riċerka tal-HFR huwa li
jipprovdi fluss ta’ newtroni stabbli u affidabbli għal skopijiet sperimentali.
Id-dominji investigati huma: il-materjali nukleari u x-xjenza tal-fjuwil
bil-għan li titjieb is-sikurezza tar-reatturi nukleari (kemm il-fissjoni kif
ukoll il-fużjoni), investigazzjonijiet dwar kemm ir-reattur ikun qed jiqdiem u
l-amministrazzjoni tal-ħajja tiegħu, riċerka dwar iċ-ċikli avvanzati tal-fjuwil
u l-immaniġġjar tal-iskart. L-HFR iservi wkoll bħala faċilità ta’ taħriġ għal
studenti li qed jistudjaw għal dottorat jew għal postdottorat li jkunu qed
iwettqu l-attivitajiet tar-riċerka tagħhom permezz ta' programmi nazzjonali jew
Ewropej.
Ir-reattur jintuża wkoll għall-produzzjoni
kummerċjali tal-isotopi radjuattivi li jkopru iktar minn 60 %
tal-10 miljun dijanjosi medika kollha mwettqa kull sena fl-Ewropa. Huwa
fornitur fundamentali għall-kumpaniji radjufarmaċewtiċi Ewropej f’dan il-qasam.
Barra minn hekk, minħabba li jinsab fl-Ewropa, il-produzzjoni tar-reattur tiġi
diretta b'ħeffa lejn iċ-ċentri mediċi fl-Ewropa. Dan huwa importanti ferm
għall-isotopi ta' ħajja qasira li qed jintużaw l-iktar bħalissa.
2. KONSULTAZZJONI MAL-PARTIJIET INTERESSATI
U VALUTAZZJONI TAL-IMPATT
Fost l-Istati Membri li ġew ikkonsultati
minħabba l-attivitajiet tar-riċerka tagħhom fil-qasam nukleari, tliet Stati
Membri (il-Pajjiżi l-Baxxi, Franza u l-Belġju) qablu li jagħtu kontribut
għall-finanzjament tal-HFR.
3. ELEMENTI LEGALI TAL-PROPOSTA
Il-proposta tissejjes fuq l-Artikolu 7
tat-Trattat Euratom.
4. IMPLIKAZZJONIJIET BAĠITARJI
Fid-dikjarazzjoni finanzjarja tiegħu dan
il-programm supplimentari ġdid juri l-kontribut li għandu jingħata mit-tliet
Stati Membri parteċipanti, jiġifieri l-Pajjiżi l-Baxxi, Franza u l-Belġju.
Il-kontributi ta’ dawn it-tliet Stati Membri jammontaw għal
EUR 31.400 miljun. Dawn l-ammonti flimkien mal-livell mistenni ta’
dħul kummerċjali jiżguraw baġit suffiċjenti tat-tħaddim sabiex jibbilanċja l-ispejjeż
imbassra tar-reattur matul il-perjodu 2012-2015. Wieħed għandu jinnota li
l-baġit jinkludi dispożizzjonijiet għad-dekummissjonar tar-reattur, kif ukoll
spejjeż marbuta mal-utilitajiet, l-assigurazzjonijiet u l-immaniġġjar
tal-fjuwil użat:
Il-Kummissjoni tikkonferma d-dikjarazzjoni
mniżżla fil-minuti tal-laqgħa tal-Kunsill tas-27 ta' Ġunju 1996,
li permezz tagħha ddikjarat li "abbażi ta' finanzjament adegwat, l-HFR
jista’ jagħti kontribut għat-twettiq ta' programmi tal-Komunità, li jkunu jew
ma jkunux fil-kuntest tal-Programmi Qafas. Din il-parteċipazzjoni se sseħħ fuq
bażi kompetittiva jew inkella permezz ta' servizzi ta' irradjazzjoni
lill-Istituti tal-JRC waqt l-implimentazzjoni tal-attivitajiet rispettivi
tagħhom.” Dan ifisser li l-Kummissjoni mhix se tikkontribwixxi għall-ispiża
tat-tħaddim tal-HFR b’fondi mill-baġit istituzzjonali tagħha, inkluż kwalunkwe
spiża għall-manutenzjoni jew għat-tiswija tar-reattur.
5. INFORMAZZJONI ADDIZZJONALI
Mhux applikabbli
2012/0111 (NLE)
Proposta għal
DEĊIŻJONI TAL-KUNSILL
dwar l-adozzjoni tal-programm supplimentari
ta’ riċerka tar-Reattur ta’ Fluss Għoli għall-2012-2015 li għandu jiġi
implimentat miċ-Ċentru Konġunt għar-Riċerka għall-Komunità Ewropea tal-Enerġija
Atomika
IL-KUNSILL TAL-UNJONI EWROPEA,
Wara li kkunsidra t-Trattat li jistabbilixxi
l-Komunità Ewropea tal-Enerġija Atomika, u b’mod partikolari l-Artikolu 7
tiegħu,
Wara li kkunsidra
l-proposta mill-Kummissjoni,
Wara li kkonsulta
lill-Kumitat Xjentifiku u Tekniku[1]
Billi:
(1)       Fi ħdan il-qafas taż-Żona
Ewropea tar-Riċerka, ir-Reattur ta' Fluss Għoli li jinsab f’Petten (minn hawn
’il quddiem “HFR”) kien, u se jibqa’ jkun għal xi żmien, mezz importanti
disponibbli għall-Komunità biex tikkontribwixxi għax-xjenzi u għall-ittestjar
tal-materjali, għall-mediċina nukleari u għar-riċerka dwar is-sikurezza
tar-reatturi fil-qasam tal-enerġija nukleari.
(2)       It-tħaddim tal-HFR ġie
appoġġat minn serje ta’ programmi supplimentari ta’ riċerka, li l-aħħar wieħed
fosthom kien id-Deċiżjoni tal-Kunsill 2009/410/Euratom tal-25 ta’ Mejju 2009
dwar l-adozzjoni ta’ programm supplimentari ta’ riċerka li għandu jiġi
implimentat miċ-Ċentru Konġunt għar-Riċerka għall-Komunità Ewropea tal-Enerġija
Atomika, li skada fil-31 ta’ Diċembru 2011[2].
(3)       Minħabba l-ħtieġa kontinwa
tal-HFR bħala infrastruttura insostitwibbli għar-riċerka Komunitarja fl-oqsma
tat-titjib tas-sikurezza tar-reatturi nukleari, tas-saħħa inkluż l-iżvilupp ta’
isotopi mediċi sabiex jitwieġbu mistoqsijiet tar-riċerka medika, tal-fużjoni
nukleari, tar-riċerka fundamentali, tat-taħriġ u tal-immaniġġjar tal-iskart
inkluż il-possibbiltà li tiġi studjata l-imġiba tas-sikurezza tal-fjuwils
nukleari għal sistemi tar-reatturi li huma ta’ interess għall-Ewropa,
it-tħaddim tiegħu għandu jitkompla taħt dan il-programm supplimentari ta’
riċerka sal-aħħar tal-2015.
(5)       Peress li għandhom interess
partikulari fit-tkomplija tat-tħaddim tal-HFR, hekk kif indikat minnhom stess,
il-Pajjiżi l-Baxxi, Franza u l-Belġju għandhom jiffinanzjaw dan il-programm
permezz ta’ kontributi finanzjarji lill-baġit ġenerali tal-Komunitajiet Ewropej
fil-forma ta’ dħul assenjat.
ADOTTA DIN ID-DEĊIŻJONI:
Artikolu 1
Il-programm supplimentari ta' riċerka dwar
it-tħaddim tal-HFR, (minn hawn 'il quddiem imsejjaħ "il-programm"),
li l-għanijiet tiegħu huma stipulati fl-Anness I, qiegħed jiġi adottat għal
perjodu ta' erba’ snin, li jibdew mill-1 ta' Jannar 2012.
Artikolu 2
Il-kontribut finanzjarju stmat li huwa meħtieġ
biex jitwettaq il-programm jammonta għal EUR 31.400 miljun.
It-tqassim ta’ dan l-ammont jinsab stipulat fl-Anness II. Dan il-kontribut
għandu jitqies bħala dħul assenjat skont l-Artikolu 18(2) tar-Regolament
tal-Kunsill 1605/2002[3].
Artikolu 3
1.           Il-Kummissjoni għandha tkun
responsabbli mill-ġestjoni tal-programm. Għal dan il-għan, hija għandha tirrikorri
għas-servizzi taċ-Ċentru Konġunt għar-Riċerka.
2.           Il-Bord tal-Gvernaturi
taċ-Ċentru Konġunt għar-Riċerka għandu jinżamm infurmat dwar l-implimentazzjoni
tal-programm.
Artikolu 4
Il-Kummissjoni għandha tissottometti rapport
ta’ nofs it-terminu u rapport finali dwar l-implimentazzjoni ta’ din
id-Deċiżjoni, lill-Parlament Ewropew u lill-Kunsill.
Artikolu 5
Din id-Deċiżjoni għandha tidħol fis-seħħ
fil-jum tal-pubblikazzjoni tagħha f'Il-Ġurnal Uffiċjali tal-Unjoni Ewropea.
Għandha tapplika
mill-1 ta’ Jannar 2012.
Artikolu 6
Din id-Deċiżjoni hija indirizzata lill-Istati Membri.
Magħmul fi Brussell,
Għall-Kunsill
Il-President
ANNESS I
GĦANIJIET XJENTIFIĊI U TEKNIĊI
L-għanijiet
prinċipali tal-programm huma dawn li ġejjin:
1. Li jiġi żgurat
it-tħaddim sikur u affidabbli tal-HFR, sabiex tkun żgurata d-disponibbiltà
tal-fluss tan-newtroni għal għanijiet sperimentali.
2. Li jkun possibbli
użu effiċjenti tal-HFR mill-istituti tar-riċerka f’firxa wiesgħa ta’
dixxiplini: it-titjib tas-sikurezza tar-reatturi nukleari, is-saħħa inkluż
l-iżvilupp ta’ isotopi mediċi, il-fużjoni nukleari, ir-riċerka fundamentali u
t-taħriġ u l-immaniġġjar tal-iskart inkluż il-possibbiltà li jiġu studjati
l-kwistjonijiet rigward is-sikurezza tal-fjuwils nukleari għas-sistemi
tar-reatturi li huma ta’ interess għall-Ewropa.
___________________________________________________________________________
ANNESS II
TQASSIM TAL-KONTRIBUTI
Il-kontributi
għall-programm ġejjin mill-Pajjiżi l-Baxxi, Franza u l-Belġju.
Dawn il-kontributi
huma mqassma kif ġej:
Il-Pajjiżi l-Baxxi:
EUR 29.000 miljun;
Franza: EUR 1.200 miljun;
Il-Belġju: EUR 1.200 miljun;
Total:
EUR 31.400 miljun.
Dawn il-kontributi għandhom isiru lill-baġit
ġenerali tal-Komunitajiet Ewropej u għandhom jiġu assenjati għal dan
il-programm.
Il-kontributi huma fissi u ma jistgħux jiġu
riveduti fir-rigward tal-varjazzjonijiet marbuta mal-ispejjeż ta’ tħaddim,
manutenzjoni u dekummisjonar.
.
DIKJARAZZJONI FINANZJARJA LEĠIŻLATTIVA GĦAL PROPOSTI
1.           QAFAS TAL-PROPOSTA/INIZJATTIVA
              1.1.    Titolu tal-proposta/inizjattiva
              1.2.    Qasam/oqsma
politiku/politiċi kkonċernat(i) fl-istruttura ABM/ABB
              1.3.    Natura
tal-proposta/inizjattiva
              1.4.    Għan(ijiet)

              1.5.    Raġunijiet
għall-proposta/inizjattiva
              1.6.    Tul
ta' żmien u l-impatt finanzjarju
              1.7.    Metodu/i
ta’ ġestjoni previst(i)
2.           MIŻURI TA’ ĠESTJONI
              2.1.    Regoli
ta’ monitoraġġ u rapportar
              2.2.    Sistema
ta’ ġestjoni u kontroll
              2.3.    Miżuri
għall-prevenzjoni ta’ frodi u irregolaritajiet
3.           IMPATT FINANZJARJU STMAT
TAL-PROPOSTA/INIZJATTIVA
              3.1.    Intestatura/i
tal-qafas finanzjarju multiannwali u l-intestatura/i tal-baġit tan-nefqa
effettwata/i
              3.2.    Impatt
stmat fuq in-nefqa
              3.2.1. Sommarju tal-impatt stmat fuq in-nefqa
              3.2.2. Impatt stmat fuq
l-approprjazzjonijiet operazzjonali
              3.2.3. Impatt stmat fuq
l-approprjazzjonijiet ta’ natura amministrattiva
              3.2.4. Kompatibbiltà
mal-qafas finanzjarju multiannwali attwali
              3.2.5. Parteċipazzjoni minn
partijiet terzi fil-finanzjament

              3.3.    Impatt stmat fuq id-dħul
DIKJARAZZJONI
FINANZJARJA LEĠIŻLATTIVA GĦALL-PROPOSTI
1.           QAFAS TAL-PROPOSTA/INIZJATTIVA
1.1.        Titlu
tal-proposta/inizjattiva
Il-programm
supplimentari ta’ riċerka tar-Reattur ta’ Fluss Għoli għall-2012-2015 li għandu
jkun implimentat miċ-Ċentru Konġunt għar-Riċerka għall-Komunità Ewropea
tal-Enerġija Atomika.
1.2.        Qasam/oqsma tal-politika
kkonċernat(i) fl-istruttura ĠAA/IAA
Titlu 10:          Attività
ta’ Riċerka Diretta
Kapitlu 10 04:            Tlestija
tal-programmi ta' qafas preċedenti u attivitajiet oħrajn
Artiklu 10 04 04:      Tħaddim tar-reattur ta' fluss
għoli (HFR)
1.3.        Natura
tal-proposta/inizjattiva
x Il-proposta/inizjattiva
hija relatata ma’ azzjoni ġdida
¨ Il-proposta/inizjattiva
hija relatata ma’ azzjoni ġdida li ssegwi proġett pilota/azzjoni
preparatorja
¨ Il-proposta/inizjattiva hija relatata mal-estensjoni ta’ azzjoni
eżistenti
¨ Il-proposta/inizjattiva
hija relatata ma’ azzjoni diretta mill-ġdid lejn azzjoni ġdida
1.4.        Għanijiet
1.4.1.     L-għan(ijiet) strateġiku/ċi
multiannwali tal-Kummissjoni fil-mira tal-proposta/inizjattiva
L-HFR
għandu rwol importanti fl-Unjoni Ewropea biex jappoġġa l-produzzjoni ta’
isotopi radjuattivi mediċi, teknoloġiji nukleari sikuri, fl-oqsma tar-riċerka
tal-impjanti nukleari li qed jiqdiemu u l-estensjoni tal-ħajja tagħhom,
it-trasmutazzjoni tal-attinidi b'ħajja twila bil-ħsieb ta’ sikurezza aħjar
tal-ħżin tal-iskart, titjib tas-sikurezza tal-fjuwil u studji dwar is-sikurezza
tal-fjuwil għar-reatturi l-ġodda aktar sikuri.
Barra
minn hekk, ir-riċerka fundamentali tuża raġġi tan-newtroni għall-istudju
tal-istruttura tal-materjali. Din l-attività tinsab taħt żvilupp permanenti u
tikkontribwixxi għall-fehim tal-mekkaniżmi ta' degradazzjoni u t-taffija
tagħhom li hija rilevanti għas-sikurezza tal-impjanti eżistenti. Fil-qafas
tal-fużjoni termonukleari, qed jiġu implimentati diversi proġetti biex jiġu
ttestjati materjali strutturali u ta’ riġenerazzjoni għar-reatturi tal-fużjoni
tal-ġejjieni.
1.4.2.     Għan(ijiet)
speċifiku/speċifiċi u l-attività(jiet) ĠAA/IAA kkonċernata/i
L-għan
prinċipali tal-Programm Supplimentari ta’ Riċerka tal-HFR huwa t-tħaddim sikur
u affidabbli tal-HFR. Din l-attività tinvolvi l-użu normali tal-istallazzjoni
għal perjodu massimu ta’ tħaddim, u l-forniment ta’ fluss tan-newtroni
għall-esperimenti u l-produzzjoni tal-isotopi mediċi.
1.4.3.     Riżultat(i) u impatt mistenni(ja)
Dejta
u riżultati tal-irradjazzjoni f’firxa wiesgħa ta’ dixxiplini bħal: it-titjib
tas-sikurezza tar-reatturi nukleari, l-iżvilupp tal-isotopi mediċi biex
jitwieġbu l-mistoqsijiet u l-ħtiġijiet tar-riċerka medika, ir-riċerka dwar
il-materjali tar-reattur tal-fużjoni, ir-riċerka nukleari fundamentali u
t-taħriġ, il-kwistjonijiet dwar il-ġestjoni tal-iskart u l-fjuwils nukleari
għal ġenerazzjoni ġdida aktar sikura ta’ sistemi tar-reatturi.
1.4.4.     Indikaturi tar-riżultati u
tal-impatt
L-obbligi
tal-Kummissjoni jikkonsistu fil-ġestjoni tal-programm supplimentari ta’ riċerka
u konsegwentement ir-rapportar dwar l-istat tekniku tat-tħaddim tar-reattur,
l-użu xjentifiku tiegħu, u s-sitwazzjoni baġitarja tiegħu. Il-JRC (l-Istitut
għall-Enerġija u t-Trasport) se jħejji rapport darbtejn fis-sena li se jkopri
s-suġġetti li ġejjin:
(1)
ir-rapportar tekniku li jipprovdi d-dejta dwar
it-tħaddim tal-HFR;
(2)
deskrizzjoni sommarja tal-kisbiet xjentifiċi
prinċipali;
(3)
l-istat tal-attivitajiet tal-manutenzjoni u
t-tiswija;
(4)
l-istat tal-baġit f’dak li jirrigwarda d-dħul
mill-Istati Membri u l-użu tal-baġit tal-programm supplimentari ta’ riċerka
(inklużi d-dispożizzjonijet għad-dekummissjonar, l-ispejjeż tal-ġestjoni,
pagament lill-operatur, eċċ.).
1.5.        Bażi għall-proposta/inizjattiva

1.5.1.     Rekwiżit(i) li jrid(u) jiġi/u
ssodisfat(i) fuq medda qasira jew medda twila ta’ żmien
L-HFR
jimmira li jappoġġa l-attivitajiet ta’ riċerka u żvilupp tal-Istati Membri
parteċipanti fl-oqsma ta’: tas-sikurezza tal-istallazzjonijiet nukleari u
ċ-ċiklu tal-fjuwil, l-immaniġġjar tal-iskart, il-fużjoni termonukleari,
ir-riċerka fundamentali u l-kapaċitajiet tat-taħriġ.
L-HFR
jibqa’ attiv fit-titjib tas-sikurezza tar-reatturi. Il-koordinazzjoni
tal-isforzi, it-tixrid tar-riżultati u l-appoġġ għall-armonizzazzjoni jitwettqu
permezz ta' netwerks Ewropej.
L-HFR
jimmira wkoll li jipprovdi isotopi radjuattivi mediċi.
1.5.2.     Il-valur miżjud
tal-involviment tal-UE
Il-valur
miżjud tal-attivitajiet tar-riċerka tal-HFR huwa marbut mal-effetti
transkonfinali, l-ekonomiji tal-iskala, u l-kontribut għat-tnaqqis
tal-investimenti nazzjonali fir-riċerka. L-intervent fil-livell Ewropew huwa
ġustifikat fil-qasam nukleari.
Ir-reattur
jintuża wkoll għall-produzzjoni kummerċjali tal-isotopi radjuattivi għal iktar
minn 60 % tal-10 miljun dijanjosi medika mwettqa kull sena fl-Ewropa.
Huwa faċilità importanti ħafna għas-Settur Mediku Ewropew (l-isptarijiet,
il-kliniki, it-tobba...) għaliex l-isotopi radjuattivi jintużaw f'diversi oqsma
mediċi iżda l-aktar għall-prevenzjoni u t-trattament tal-kanċer. Ftit li xejn
hemm alternattivi, għaliex jipproduċi l-isotopi ta’ ħajja qasira li l-iktar li
qed jintużaw bħalissa. Minħabba li jinsab fl-Ewropa, il-produzzjoni tar-reattur
tiġi diretta b'ħeffa lejn iċ-ċentri mediċi fl-Ewropa.
1.5.3.     Tagħlimiet meħuda minn
esperjenzi simili fil-passat
Il-provvista
attwali tat-Teknezju Tc-99m għal skopijiet mediċi jiddependi fuq għadd baxx
mhux sostenibbli ta’ reatturi tal-produzzjoni fosthom l-HFR. Peress li dawn
ir-reatturi nbnew fis-snin ħamsin (1950s) u fis-snin sittin (1960s), issa qed
joqorbu t-tmiem tal-ħajja tagħhom; liema fattur iwassal għall-ħtieġa dejjem
tibker għal waqfien ippjanat għall-manutenzjoni u frekwenza dejjem tikber ta’
interruzzjonijiet mhux ippjanati fil-produzzjoni. F’nofs Mejju tal-2009, waqaf jaħdem ir-Reattur
Kanadiż NRU (produttur tal-isotopi mediċi) u baqa’ magħluq għall-kumplament
tal-2009, u dan ta bidu għal nuqqas dinji kontinwu ta’ isotopi mediċi. Fl-2010,
l-HFR ingħalaq għal tiswija fil-Bottom Plug Liner u l-waqfien tiegħu influwenza
l-provvista tal-isotopi mediċi.
1.5.4.     Koerenza u l-possibilità ta’
sinerġija ma’ strumenti rilevanti oħrajn
Il-Programm
Supplimentari ta’ Riċerka propost se jindirizza sfidi xjentifiċi u teknoloġiċi
differenti sabiex ilaħħaq mal-miri fuq żmien qasir u fit-tul tal-Pjan
tat-Teknoloġija Enerġetika Strateġika (SET-Plan), il-Pjattaforma
tat-Teknoloġija Enerġetika Nukleari Strateġika (SNE-TP). Dan se jkollu wkoll
attivitajiet marbuta mill-qrib mal-estensjoni tal-Euratom tal-FP7 (2012-2013) u
l-Programmi qafas li ġejjin.
1.6.        Tul ta' żmien u impatt
finanzjarju
x Proposta/inizjattiva ta' tul ta' żmien
limitat
–
x Proposta/inizjattiva fis-seħħ mill-[01/01]2012 sal-[31/12]2015
–
x Impatt finanzjarju mill-2012 sal-2016
1.7.        Metodu/i ta’ ġestjoni
previst(i)[4]
x Ġestjoni diretta ċentralizzata mill-Kummissjoni
Kummenti
L-HFR
huwa proprjetà tal-Kummissjoni skont il-ftehim
tal-25 ta’ Lulju 1961 bejn il-Euratom u l-Pajjiżi l-Baxxi (kera
ta’ 99 sena). It-tħaddim tal-HFR jaqa’ taħt ir-responsabbiltà tad-detentur
tal-liċenzja tat-tħaddim NRG (NL) li tippermetti tħaddim/sfruttament ibbażat
fuq sistema legali indipendenti u sostenibbli. Il-programm supplimentari ta’
riċerka, ġestit mill-JRC, jipprovdi dħul żejjed iddedikat għar-riċerka
għall-Istati Membri li qed jiffinanzjawh.
2.           MIŻURI TA’ ĠESTJONI
2.1.        Regoli ta’ monitoraġġ u rapportar

L-obbligi
tal-Kummissjoni jikkonsistu fil-ġestjoni tal-programm supplimentari ta’ riċerka
u konsegwentament fir-rapportar dwar
(i)
L-istat tekniku tat-tħaddim tar-reattur,
(ii)
L-użu xjentifiku tiegħu,
(iii)
Is-sitwazzjoni baġitarja tiegħu fir-rigward tad-dħul finanzjarju mill-Istati
Membri u
(iv)
Il-pagamenti li saru.
Il-programm
huwa inkluż fiċ-ċiklu ta’ ppjanar tal-ĠAA tal-JRC u fil-Pjan Annwali
tal-Ġestjoni. Minħabba f’hekk, il-monitoraġġ tal-għanijiet imsemmija se jkun
inkluż fir-Rapport Annwali dwar l-Attività tal-JRC.
Barra
minn hekk il-JRC se jħejji rapport darbtejn fis-sena. Dan se jkun iddedikat
għall-ġestjoni tal-programm supplimentari ta’ riċerka, u se jkopri s-suġġetti
li ġejjin:
-
Ir-rapportar tekniku li jipprovdi d-dejta dwar it-tħaddim tal-HFR;
-
Deskrizzjoni sommarja tal-kisbiet xjentifiċi prinċipali;
-
L-istat tal-attivitajiet tal-manutenzjoni;
-
L-istat tal-baġit fir-rigward tad-dħul mill-Istati Membri u l-użu tal-baġit
tal-programm supplimentari ta’ riċerka (inkluż il-provvedimenti
għad-dekummissjonar, l-ispejjeż tal-ġestjoni, eċċ.).
2.2.        Sistema ta’ ġestjoni u
kontroll
2.2.1.     Riskju/i identifikat(i)
Dan
il-programm huwa kontinwazzjoni tal-programm supplimentari ta’ riċerka
preċedenti. Il-preparazzjoni tiegħu kienet is-suġġett ta’ valutazzjoni interna
mill-Istati Membri parteċipanti li evalwaw ir-riskji biex jipparteċipaw fih.
2.2.2.     Metodu/i ta’ kontroll
previst(i)
Ir-rapport
ta’ nofs it-terminu u r-rapport finali se jkunu ddedikati għall-ġestjoni
tal-programm supplimentari ta’ riċerka, u se jkopru l-kwistjonijiet tekniċi,
xjentifiċi u baġitarji inkluż il-provvedimenti għad-dekummisjonar, eċċ.
2.3.        Miżuri għall-prevenzjoni ta’
frodi u irregolaritajiet
L-awditjar
u l-kontroll intern tar-rapportar imsemmi hawn fuq se jitwettqu mill-uffiċjali
tal-JRC, u se jkopru kemm l-aspett tekniku kif ukoll dak baġitarju. Il-Qorti
tal-Awdituri se tingħata aċċess għall-awditi u l-kontrolli interni kollha.
Sejrin
ikomplu jittieħdu miżuri xierqa biex ikunu evitati l-irregolaritajiet u l-frodi
u għandhom jittieħdu l-passi meħtieġa biex jiġu rkuprati l-fondi mitlufa,
imħallsa indebitament jew użati skorrettament skont ir-Regolamenttal-Kunsill
(KE, EURATOM) Nru 1605/2002 tal-25 ta’ Ġunju 2002 rigward
ir-Regolament Finanzjarju applikabbli għall-baġit ġenerali tal-Komunitajiet
Ewropej, ir-Regolament tal-Kummissjoni (KE, EURATOM) Nru 2342/2002
tat-23 ta’ Diċembru 2002 li jippreskrivi regoli ddettaljati
għall-implimentazzjoni tar-Regolament Finanzjarju, ir-Regolamenti tal-Kunsill
(KE, Euratom) Nru 2988/95 tat-18 ta’ Diċembru 1995 dwar
il-protezzjoni tal-interessi finanzjarji tal-Komunità Ewropea[5], (KE, Euratom) Nru 2185/96
tal-11 ta’ Novembru 1996 dwar il-verifiki u l-ispezzjonijiet fuq
il-post imwettqa mill-Kummissjoni sabiex tipproteġi l-interessi finanzjarji
tal-Komunità Ewropea kontra l-frodi u irregolarijiet oħra[6] u r-Regolament (KE)
Nru 1073/1999 tal-Parlament Ewropew u tal-Kunsill dwar investigazzjonijiet
immexxija mill-Uffiċċju Ewropew ta’ Kontra l-Frodi (OLAF)[7].
Il-kontroll
taċ-ċirkolazzjoni tal-materjali fissili huwa kopert mill-Euratom u mill-IAEA.
3.           STIMA TAL-IMPATT FINANZJARJU
TAL-PROPOSTA/INIZJATTIVA
3.1.        Intestatura/i tal-qafas
finanzjarju multiannwali u l-linja/i tal-baġit tan-nefqa affettwata/i
·      Linji tal-baġit tan-nefqa eżistenti
Skont l-ordni tal-intestaturi tal-qafas
finanzjarju multiannwali u tal-linji tal-baġit .
 Intestatura tal-qafas finanzjarju multiannwali || Linja tal-baġit || Tip ta' nefqa || Kontribut
 Numru - Deskrizzjoni …...… || AD/AMD ([8]) || mill-pajjiżi tal-EFTA || mill-pajjiżi kandidati || minn pajjiżi terzi || skont it-tifsira tal-Artikolu 18(1)(aa) tar-Regolament Finanzjarju
 1a || L-Artiklu 10 04 04 - Tħaddim tar-reattur ta' fluss għoli (HFR) Partita 10 04 04 02 - Tħaddim tar-reattur ta' fluss għoli (HFR) - Programm supplimentari tal-HFR[9] || AD || LE || LE || LE || IVA
·      Intestaturi ġodda tal-baġit mitluba
Mhux applikabbli
3.2.        Stima tal-impatt fuq in-nefqa

3.2.1.     Sommarju tal-istima tal-impatt
fuq in-nefqa
f’miljuni ta’ EUR (sa 3 ċifri wara l-punt deċimali)
 Intestatura tal-qafas finanzjarju multiannwali: || 1a || “Kompetittività għat-Tkabbir u l-Impjiegi”
 DĠ: JRC ||   ||   || Sena 2012 || Sena 2013 || Sena 2014 || Sena 2015 || Sena ≥ 2016 || TOTAL
  Approprjazzjonijiet operattivi ||   ||   ||   ||   ||   ||
 Numru tal-linja tal-baġit: 10 04 04 02 || Impenji || (1) || p.m. || p.m. || p.m. || p.m. ||   || p.m.
 Pagamenti || (2) || p.m. || p.m. || p.m. || p.m. || p.m. || p.m.
 Approprjazzjonijiet ta’ natura amministrattiva ffinanzjati mill-pakkett għal programmi speċifiċi ||   ||   ||   ||   ||   ||
 Numru tal-linja tal-baġit: Mhux applikabbli ||   || (3) || mhux applikabbli || mhux applikabbli || mhux applikabbli || mhux applikabbli || mhux applikabbli || mhux applikabbli
 TOTAL tal-approprjazzjonijiet għad-DĠ JRC || Impenji || =1 +3 || p.m. || p.m. || p.m. || p.m. ||   || p.m.
 Pagamenti || =2 +3 || p.m. || p.m. || p.m. || p.m. || p.m. || p.m.
  TOTAL tal-approprjazzjonijiet operattivi || Impenji || (4) || p.m. || p.m. || p.m. || p.m. ||   || p.m.
 Pagamenti || (5) || p.m. || p.m. || p.m. || p.m. || p.m. || p.m.
  TOTAL tal-approprjazzjonijiet ta’ natura amministrattiva ffinanzjati mill-pakkett għal programmi speċifiċi || (6) || mhux applikabbli || mhux applikabbli || mhux applikabbli || mhux applikabbli || mhux applikabbli || mhux applikabbli
 TOTAL tal-approprjazzjonijiet taħt l-INTESTATURA 1a tal-qafas finanzjarju multiannwali || Impenji || =4+ 6 || p.m. || p.m. || p.m. || p.m. ||   || p.m.
 Pagamenti || =5+ 6 || p.m. || p.m. || p.m. || p.m. || p.m. || p.m.
Jekk il-proposta/l-inizjattiva taffettwa iktar
minn intestatura waħda:
  TOTAL tal-approprjazzjonijiet operattivi || Impenji || (4) || p.m. || p.m. || p.m. || p.m. ||   || p.m.
 Pagamenti || (5) || p.m. || p.m. || p.m. || p.m. || p.m. || p.m.
  TOTAL tal-approprjazzjonijiet ta’ natura amministrattiva ffinanzjati mill-pakkett għal programmi speċifiċi || (6) || mhux applikabbli || mhux applikabbli || mhux applikabbli || mhux applikabbli || mhux applikabbli || mhux applikabbli
 TOTAL tal-approprjazzjonijiet taħt l-INTESTATURI 1 sa 4 tal-qafas finanzjarju multiannwali (Ammont ta’ referenza) || Impenji || =4+ 6 || p.m. || p.m. || p.m. || p.m. ||   || p.m.
 Pagamenti || =5+ 6 || p.m. || p.m. || p.m. || p.m. || p.m. || p.m.
 Intestatura tal-qafas finanzjarju multiannwali: || 5 || "Nefqa amministrattiva"
f’miljuni ta’ EUR (sa 3 ċifri wara l-punt deċimali)
 DĠ: JRC ||   ||   || Sena 2012 || Sena 2013 || Sena 2014 || Sena 2015 || Sena ≥ 2016 || TOTAL
  Riżorsi umani || mhux applikabbli || mhux applikabbli || mhux applikabbli || mhux applikabbli || mhux applikabbli || mhux applikabbli
  Nefqa amministrattiva oħra || mhux applikabbli || mhux applikabbli || mhux applikabbli || mhux applikabbli || mhux applikabbli || mhux applikabbli
 TOTAL tad-DĠ JRC || Approprjazzjonijiet || mhux applikabbli || mhux applikabbli || mhux applikabbli || mhux applikabbli || mhux applikabbli || mhux applikabbli
 TOTAL tal-approprjazzjonijiet taħt l-INTESTATURA 5 tal-qafas finanzjarju multiannwali || (Total tal-impenji = Total tal-pagamenti) || mhux applikabbli || mhux applikabbli || mhux applikabbli || mhux applikabbli || mhux applikabbli || mhux applikabbli
f’miljuni ta’ EUR (sa 3 ċifri wara l-punt deċimali)
   ||   ||   || Sena 2012 || Sena 2013 || Sena 2014 || Sena 2015 || Sena ≥ 2016 || TOTAL
 TOTAL tal-approprjazzjonijiet taħt l-INTESTATURI 1 sa 5 tal-qafas finanzjarju multiannwali || Impenji || p.m. || p.m. || p.m. || p.m. ||   || p.m.
 Pagamenti || p.m. || p.m. || p.m. || p.m. || p.m. || p.m.
3.2.2.     Stima tal-impatt fuq
l-approprjazzjonijiet operattivi
–
¨  Il-proposta/inizjattiva ma teħtieġ l-ebda użu ta’ approprjazzjonijiet
operattivi
–
x Il-proposta/inizjattiva teħtieġ l-użu ta’ approprjazzjonijiet
operattivi, kif spjegat hawn taħt:
Approprjazzjonijiet ta’ impenji f'miljuni ta’ EUR(sa 3
ċifri wara l-punt deċimali)
 Indika l-għanijiet u r-riżultati   ò ||   ||   || Sena 2012 || Sena 2013 || Sena 2014 || Sena 2015 || TOTAL
 OUTPUTS
 Tip ta’ riżultat || Medja ta’ kemm jiswa r-riżultat || Għadd ta’ ouputs || Kemm jiswew || Għadd ta’ ouputs || Kemm jiswew || Għadd ta’ ouputs || Kemm jiswew || Għadd ta’ ouputs || Kemm jiswew || Għadd totali ta’ riżultati || Total ta’ kemm jiswew
 GĦAN SPEĊIFIKU: Tħaddim sikur u affidabbli tal-HFR
 - Riżultat || Jiem ta’ tħaddim bil-qawwa kollha || mhux applikabbli || 250 || p.m. || 250 || p.m. || 250 || p.m. || 250 || p.m. || 1 000 || p.m.
 Subtotal għall-għan speċifiku || 250 || p.m. || 250 || p.m. || 250 || p.m. || 250 || p.m. || 1 000 || p.m.
 TOTAL TA’ KEMM JISWEW ||   || p.m. ||   || p.m. ||   || p.m. ||   || p.m. ||   || p.m.
3.2.3.     Stima tal-impatt fuq
l-approprjazzjonijiet ta’ natura amministrattiva
3.2.3.1.  Sommarju
–
x Il-proposta/inizjattiva ma teħtieġ l-ebda użu ta’ approprjazzjonijiet
amministrattivi
–
¨  Il-proposta/inizjattiva teħtieġ l-użu ta’ approprjazzjonijiet
amministrattivi, kif spjegat hawn taħt:
f’miljuni ta’ EUR (sa
3 ċifri wara l-punt deċimali)
   || Sena 2012 || Sena 2013 || Sena 2014 || Sena 2015 || Sena ≥ 2016 || TOTAL
 INTESTATURA 5 tal-qafas finanzjarju multiannwali ||   ||   ||   ||   ||   ||
 Riżorsi umani ||   ||   ||   ||   ||   ||
 Nefqa amministrattiva oħra ||   ||   ||   ||   ||   ||
 Subtotal tal-INTESTATURA 5 tal-qafas finanzjarju multiannwali ||   ||   ||   ||   ||   ||
 Barra mill-INTESTATURA 5 tal-qafas finanzjarju multiannwali ||   ||   ||   ||   ||   ||
 Riżorsi umani ||   ||   ||   ||   ||   ||
 Nefqa oħra ta’ natura amministrattiva ||   ||   ||   ||   ||   ||
 Subtotal barra mill-INTESTATURA 5 tal-qafas finanzjarju multiannwali ||   ||   ||   ||   ||   ||
 TOTAL ||   ||   ||   ||   ||   ||
3.2.3.2.   Stima tar-riżorsi umani
meħtieġa
–
x Il-proposta/inizjattiva ma teħtieġ l-ebda użu ta’ riżorsi umani
–
¨  Il-proposta/inizjattiva teħtieġ l-użu ta’ riżorsi umani, kif spjegat
hawn taħt:
L-istima għandha tingħata f’ammonti sħaħ (jew
f’mhux aktar minn ċifra waħda wara l-punt deċimali)
   || Sena 2012 || Sena 2013 || Sena 2014 || Sena 2015
  Karigi stabbiliti skont it-tabella tal-persunal (uffiċjali u aġenti temporanji)
 XX 01 01 01 (Kwartieri ġenerali u l-Uffiċċji tar-Rappreżentanzi tal-Kummissjoni) ||   ||   ||   ||
 XX 01 01 02 (Delegazzjonijiet) ||   ||   ||   ||
 XX 01 05 01 (Riċerka indiretta) ||   ||   ||   ||
 10 01 05 01 (Riċerka diretta) ||   ||   ||   ||
  Persunal estern (f’unità ekwivalenti għal full time: FTE)[10]
 XX 01 02 01 (AK, INT, ENS mill-"pakkett globali") ||   ||   ||   ||
 XX 01 02 02 (AK, INT, JED, AL u ENS fid-delegazzjonijiet) ||   ||   ||   ||
 XX 01 04 yy || - fil-Kwartieri ġenerali ||   ||   ||   ||
 - fid-delegazzjonijiet ||   ||   ||   ||
 XX 01 05 02 (AK, INT, ENS - Riċerka indiretta) ||   ||   ||   ||
 10 01 05 02 (AK, INT, ENS - Riċerka diretta) ||   ||   ||   ||
 Linji oħra tal-baġit (speċifika) ||   ||   ||   ||
 TOTAL ||   ||   ||   ||
XX huwa l-qasam
tal-politika jew it-titlu tal-baġit ikkonċernat.
Ir-riżorsi umani meħtieġa
se jiġu koperti mill-persunal tad-DĠ li diġà ġie assenjat għall-ġestjoni
tal-azzjoni u/jew ġie assenjat mill-ġdid fid-DĠ stess, flimkien ma', jekk ikun
meħtieġ, kwalunkwe allokazzjoni addizzjonali li tista' tingħata lid-DĠ
responsabbli skont il-proċedura ta' allokazzjoni annwali u fid-dawl tal-limiti
baġitarji.
Deskrizzjoni
tal-kompiti li jridu jitwettqu:
 Uffiċjali u aġenti temporanji || L-unika ħidma li se jwettaq il-JRC hija l-ġestjoni tal-Programm Supplimentari. Din issir permezz ta’ mezzi li huma kompletament iffinanzjati minn dħul assenjat li ġej mill-Programm Supplimentari ta’ Riċerka.
 Persunal estern || Mhux applikabbli
3.2.4.     Kompatibbiltà mal-qafas
finanzjarju multiannwali attwali
–
x Il-proposta/inizjattiva hija kompatibbli mal-qafas finanzjarju
multiannwali attwali.
–
¨  Il-proposta/inizjattiva se tinkludi r-riprogrammazzjoni
tal-intestatura rilevanti fil-qafas finanzjarju multiannwali.
Mhux
applikabbli
–
¨  Il-proposta/inizjattiva teħtieġ l-applikazzjoni tal-istrument ta’
flessibbiltà jew ir-reviżjoni tal-qafas finanzjarju multiannwali.
Mhux
applikabbli
3.2.5.     Kontributi minn partijiet
terzi
–
¨ Il-proposta/inizjattiva ma tipprovdix għal kofinanzjament minn
partijiet terzi
–
x Il-proposta/inizjattiva tipprovdi għall-kofinanzjament stmat hawn
taħt:
Approprjazzjonijiet f’miljuni ta’ EUR (sa 3 ċifri wara
l-punt deċimali)
   || Sena 2012 || Sena 2013 || Sena 2014 || Sena 2015 || Total
 Il-Pajjiżi l-Baxxi || 7.250 || 7.250 || 7.250 || 7.250 || 29.000
 Franza || 0.300 || 0.300 || 0.300 || 0.300 || 1.200
 Il-Belġju || 0.300 || 0.300 || 0.300 || 0.300 || 1.200
 TOTAL tal-approprjazzjonijiet kofinanzjati || 7.850 || 7.850 || 7.850 || 7.850 || 31.400
Il-Programm Supplimentari ta’ Riċerka
jirrikjedi biss struttura baġitarja (p.m.) intenzjonata biex tirċievi
l-approprjazzjonijiet li jkunu ġew allokati mill-parteċipanti. Dawn l-ammonti
msemmija hawn fuq ġew ikkalkulati mill-Istati Membri kkonċernati sabiex jiġu
bbilanċjati l-ispejjeż imbassra tar-reattur għall-perjodu mill-2012 sal-2015
filwaqt li tqies livell mistenni ta' dħul kummerċjali. Il-Kummissjoni fl-ebda
każ mhi se tkopri kwalunkwe defiċit tat-tħaddim, inklużi spejjeż potenzjali
għall-manutenzjoni jew għat-tiswija.
3.3.        Stima tal-impatt fuq id-dħul
–
¨  Il-proposta/inizjattiva ma għandha l-ebda impatt finanzjarju fuq
id-dħul.
–
x Il-proposta/inizjattiva għandha l-impatt finanzjarju li ġej:
–
¨         fuq ir-riżorsi proprji
–
x        fuq dħul mixxelanju
f’miljuni ta’ EUR (sa 3 ċifri wara l-punt deċimali)
 Linja tad-dħul tal-baġit: || Approprjazzjonijiet disponibbli għall-eżerċizzju tal-baġi li jinsab għaddej bħalissat || Impatt tal-proposta/inizjattiva
 Sena 2012 || Sena 2013 || Sena 2014 || Sena 2015
 Partita 6 2 2 1 ||   || p.m. || p.m. || p.m. || p.m.
Fir-rigward tad-dħul
assenjat mixxellanju, speċifika l-linja/i tal-baġit affettwata/i.
Partita
6 2 2 1 - Dħul mit-tħaddim tal-HFR li għandu jintuża jipprovdi
approprjazzjonijiet addizzjonali - Dħul assenjat
Speċifika l-metodu
tal-kalkolu tal-impatt fuq id-dħul.
Il-programm
supplimentari ta’ riċerka huwa ffinanzjat minn kontributi li ġejjin mill-Istati
Membri parteċipanti, ikkalkulati abbażi tal-baġit għall-perjodu 2009-2011,
aġġornat skont l-inflazzjoni stmata għall-perjodu mill-2012 sal-2015.
[1]               Minuti tal-Laqgħa STC li saret
fis-17 ta’ Frar 2012
[2]               ĠU L 132/15, 29.5.2009
[3]               Ir-Regolament tal-Kunsill (KE,
Euratom) Nru 1605/2002 tal-25 ta' Ġunju 2002 rigward
ir-Regolament Finanzjarju applikabbli għall-baġit ġenerali tal-Komunitajiet
Ewropej, ĠU L 248, 16.09.2002, p. 1
[4]               Dettalji dwar il-modi ta’ ġestjoni
u r-referenzi għar-Regolament Finanzjarju jinsabu fuq is-sit elettroniku
BudgWeb: http://www.cc.cec/budg/man/budgmanag/budgmanag_en.html
[5]               ĠU L 312, 23.12.1995, p. 1.
[6]               ĠU L 292, 15.11.1996, p. 2.
[7]               ĠU L 136, 31.5.1999, p. 1.
[8]               AD= Approprjazzjonijiet differenzjati / AMD = Approprjazzjonijiet mhux
differenzjati
[9]               Il-partita 10 04 04 02
“Tħaddim tar-reattur ta’ fluss għoli (HFR) - Programmi supplimentari tal-HFR
(mill-2009 sal-2011)” se jingħata isem ġdid “Tħaddim tar-reattur ta’ fluss
għoli (HFR) – Programmi supplimentari tal-HFR” fejn titneħħa r-referenza
temporali biex isir validu għal kwalunkwe programm supplimentari fil-ġejjieni
li jista' jiġi adottat għat-tħaddim tal-HFR.
[10]             AK= Aġent Kuntrattwali; INT= persunal
mill-aġenziji ("Intérimaire"); JED= "Jeune Expert en
Délégation" (Esperti Żgħażagħ fid-Delegazzjonijiet); AL= Aġenti
Lokali; ENS= Esperti Nazzjonali Ssekondati;


				|

		52012PC0527

			Proposta għal DEĊIŻJONI TAL-PARLAMENT EWROPEW U TAL-KUNSILL li temenda d-Deċiżjoni Nru 574/2007/KE bil-ħsieb li tiżdied ir-rata ta’ kofinanzjament tal-Fond tal-Fruntieri Esterni għal ċerti Stati Membri li qed jesperjenzaw jew huma mhedda b'diffikultajiet serji fir-rigward tal-istabbilità finanzjarja tagħhom /* COM/2012/0527 final - 2012/0253 (COD) */

			   	MEMORANDUM TA’ SPJEGAZZJONI
1.           IL-KUNTEST TAL-PROPOSTA
·
Ir-raġunijiet u l-għanijiet
Il-kriżi
finanzjarja u ekonomika sostnuta qed iżżid il-pressjoni fuq
ir-riżorsi finanzjarji nazzjonali hekk kif l-Istati Membri qed inaqqsu
l-bagits tagħhom. F'dan il-kuntest, l-iżgurar ta' implimentazzjoni
mingħajr xkiel tal-programmi adottati skont l-erba’ fondi stabbiliti
bħala parti mill-Programm Ġenerali "Solidarjetà u Ġestjoni
tal-Flussi ta' Migrazzjoni" (minn hawn 'il quddiem imsejħa
"l-Fondi"), hija ta’ importanza partikolari bħala mezz li
jiżdiedu l-fondi fl-ekonomija.
Minkejja dan,
l-implimentazzjoni tal-programmi spiss tkun tippreżenta sfida
minħabba l-problemi ta’ likwidità kkawżati minn limitazzjonijiet
baġitarji li ħafna drabi jwasslu għal tnaqqis qawwi fl-infiq,
konsegwentement tkabbir ta’ problemi waqt perjodu ta’ kriżi sostnut. Dan
hu l-każ b’mod partikolari għal dawk l-Istati Membri li l-iktar
ġew milquta mill-kriżi attwali u li rċevew għajnuna
finanzjarja taħt programm mill-Mekkaniżmu Ewropew ta' Stabilizzazzjoni
Finanzjarja (EFSM), il-Faċilità Ewropea ta' Stabbiltà Finanzjarja (EFSF)
jew self bilaterali għall-pajjiżi tal-euro jew minn Mekkaniżmu
għall-Bilanċ tal-Ħlasijiet (BoP) għall-pajjiżi li
mhumiex fiż-żona tal-euro. Sal-lum, sitt pajjiżi – inkluża
l-Greċja li rċeviet ukoll għajnuna finanzjarja qabel
l-istabbiliment tal-EFSM permezz ta’ self bilaterali – talbu għajnuna
finanzjarja taħt il-varji mekkaniżmi ta' appoġġ u ftiehmu
mal-Kummissjoni dwar programm ta’ aġġustament makroekonomiku. Dawn
is-sitt pajjiżi huma l-Ungerija, ir-Rumanija, il-Latvja (taħt
il-mekkaniżmu tal-BoP), il-Portugall, il-Greċja u l-Irlanda
(taħt l-EFSM/l-EFSF/bilateralment). Għandu jiġi nnutat li
l-programm għall-Ungerija skada fl-2010 filwaqt li l-programm
għal-Latvja skada fil-bidu tal-2012.
Biex tiżgura
li l-Istati Membri jibbenefikaw minn mekkaniżmi ta’ appoġġ
finanzjarju (jew kull Stat Membru ieħor li jista’ jkun ikkonċernat
b'din l-għajnuna fil-ġejjieni) biex ikomplu jimplimentaw il-programmi
adottati taħt il-Fondi u jagħtu fondi għal proġetti, din
il-proposta tħaddan dispożizzjonijiet li jippermettu lill-Kummissjoni
żżid ir-rata ta’ kofinanzjament tal-Unjoni għal dawn
il-pajjiżi, għall-perjodu li matulu jkunu qed jibbenefikaw minn
għajnuna finanzjarja pprovduta minn waħda mill-mekkaniżmi ta’
appoġġ taħt kwalunkwe mill-istrumenti ta’ finanzjament. Dan se
jipprovdi riżorsi finanzjarji addizzjonali lill-Istati Membri u se
tagħmilha aktar faċli li tibqa’ timplimenta programmi fil-prattika.
·
Il-kuntest ġenerali
Ma jista’ jkun
hemm l-ebda dubju li l-kriżi finanzjarja li kienet sejra
għall-agħar f'xi Stati Membri qed ikollha effett sostanzjali fuq
l-ekonomija reali minħabba fost affarijiet oħra, l-ammont akkumulat
ta’ dejn u d-diffikultajiet li kellhom il-gvernijiet li jixtiequ jissellfu flus
mis-suq bi spejjeż sostenibbli.
Il-Kummissjoni
kienet u għadha attiva ħafna fit-tressiq ta’ proposti dwar
l-aħjar mod biex nirreaġixxu għall-kriżi finanzjarja
attwali u għall-konsegwenzi soċjoekonomiċi tagħha. It-tliet
proposti tagħha għal dawn il-kwistjonijiet ġew adottati. L-ewwel
waħda tirrevedi r-Regolament (KE) Nru 1083/2006 li jistabbilixxi
d-dispożizzjonijiet ġenerali dwar il-Fond Ewropew
għall-Iżvilupp Reġjonali, il-Fond Soċjali Ewropew u l-Fond
ta’ Koeżjoni bil-għan li jiżdied l-ammont tal-kontribuzzjoni
tal-Unjoni li tingħata permezz ta' ħlasijiet interim u
ħlasijiet tal-bilanċ finali sa 10 punti perċentwali fuq
il-limiti attwali (ir-Regolament (UE) Nru 1311/2011
tat-13 ta’ Diċembru 2011). It-tieni proposta tirrevedi
r-Regolament tal-Kunsill (KE) Nru 1698/2005 dwar appoġġ
għal żvilupp rurali mill-Fond Agrikolu Ewropew
għall-Iżvilupp Rurali bil-għan li tiżdied ir-rata
tal-kontribuzzjoni tal-Fond sa 95 % fir-reġjuni eliġibbli skond l-għanijiet
ta’ Konverġenza, ir-reġjuni l-aktar imbiegħda u l-gżejjer
iż-żgħar tal-Eġew u sa 85 % f’reġjuni oħra
(ir-Regolament (UE) Nru 1312/2011
tad-19 ta’ Diċembru 2011). It-tielet tirrevedi r-Regolament
(KE) Nru 1198/2006 dwar il-Fond tas-Sajd Ewropew li jippermetti ammont
miżjud tal-kontribuzzjoni tal-Unjoni biex jitħallas permezz ta'
ħlasijiet interim u ħlasijiet tal-bilanċ finali sa
10 punti perċentwali fuq il-limiti attwali (ir-Regolament (UE)
Nru 387/2012 tad-19 ta’ April 2012).
·
Dispożizzjonijiet eżistenti fil-qasam
tal-proposta
L-Artikolu 16 tad-Deċiżjoni Nru 574/2007/KE
tal-Parlament Ewropew u tal-Kunsill tat-23 ta' Mejju 2007 li
jistabbilixxi l-Fond għall-Fruntieri Esterni għall-perjodu mill-2007
sal-2013 bħala parti mill-programm Ġenerali "Solidarjetà u
Ġestjoni tal-Flussi Migratorji" jipprovdi li r-rata ta’
kofinanzjament tal-Unjoni għal azzjonijiet appoġġati
fil-prinċipju ma taqbiżx 50 %. L-Artikolu 16 jistipula
wkoll li din ir-rata ta’ kofinanzjament tal-Unjoni tista’ tiżdied
għal 75 % jekk l-Istat Membru fil-kwistjoni huwa kopert mill-Fond ta'
Koeżjoni jew jekk l-azzjoni tindirizza prijoritajiet speċifiċi
li jkunu ġew identifikati fil-linji gwida strateġiċi.
·
Il-konsistenza ma' politiki u miri oħra
tal-Unjoni
Il-proposta hija
konsistenti ma' proposti u inizjattivi oħra adottati mill-Kummissjoni
Ewropea b'rispons għall-kriżi finanzjarja.
2.           IR-RIŻULTATI TAL-KONSULTAZZJONIJIET
MAL-PARTIJIET INTERESSATI U TAL-VALUTAZZJONIJIET TAL-IMPATT
·
Il-konsultazzjoni mal-partijiet interessati
Ma kienx hemm
konsultazzjoni ma' partijiet interessati esterni.
·
Akkwist u użu ta’ għarfien espert
L-użu ta’
għarfien espert estern ma kienx meħtieġ.
·
Analiżi tal-impatt
Il-proposta se tippermetti lill-Kummissjoni
biex tapplika rati ta’ kofinanzjament ogħla għall-pajjiżi li
jibbenefikaw minn wieħed mill-mekkaniżmi ta' appoġġ.
Mhux meħtieġ baġit
addizzjonali, għaliex matul il-perjodu ta’ pprogrammar tal-2007-2013, mhix
se tinbidel l-allokazzjoni finanzjarja nazzjonali mill-Fondi
għall-pajjiżi u għall-programmi.
3.           ELEMENTI LEGALI TAL-PROPOSTA
·
Sommarju tal-proposta
Huwa propost tibdil fl-Artikolu 16
tad-Deċiżjoni Nru 574/2007/KE tal-Parlament Ewropew u
tal-Kunsill biex ir-rata ta’ kofinanzjament tal-Unjoni applikabbli għal
programmi tal-Fond għall-Fruntieri Esterni tal-Istati Membri
kkonċernati tiżdied b’20 punt perċentwali, sakemm dawn qed
jibbenefikaw minn wieħed mill-mekkaniżmi ta' appoġġ.
Ladarba ttieħdet id-deċiżjoni
li tagħti għajnuna finanzjarja lil Stat Membru taħt wieħed
mill-mekkaniżmi ta’ appoġġ, l-Istat Membru jista’
jippreżenta lill-Kummissjoni jew abbozz tal-programm annwali jew abbozz
tal-programm annwali rivedut li japplika r-rata ta’ kofinanzjament miżjud
tal-Unjoni.
Biex tkun intitolat biex tapplika rata ta’
kofinanzjament, Stat Membru għandu jibbenefika minn wieħed
mill-mekkaniżmi ta’ appoġġ fiż-żmien meta jitressaq l-abbozz
ta’ programm annwali jew l-abbozz tal-programm annwali rivedut. Madankollu,
ladarba azzjoni ta’ programm annwali speċifiku ġiet kofinanzjata
b’rata ta’ kofinanzjament miżjud tal-Unjoni, din tibqa’ hekk sa tmiem
il-perjodu ta' eliġibbiltà tal-programm annwali relatat sew jekk l-Istat
Membru għadux jgawdi jew le minn wieħed mill-mekkaniżmi ta'
appoġġ.
·
Bażi legali
Il-bażi
legali hija d-Deċiżjoni Nru 574/2007/KE tal-Parlament Ewropew u
tal-Kunsill tat- 23 ta' Mejju 2007 li tistabbilixxi l-Fond
għall-Fruntieri Esterni għall-perjodu mill-2007 sal-2013 bħala
parti mill-Programm ġenerali "Solidarjetà u Ġestjoni tal-Flussi
ta' Migrazzjoni". Ibbażat fuq il-prinċipju ta’ amministrazzjoni
komuni bejn il-Kummissjoni Ewropea u l-Istati Membri, din
id-Deċiżjoni tinkludi dispożizzjonijiet għall-proċess
ta’ programmar kif ukoll arranġamenti għall-ġestjoni
tal-programmi (inkluża l-ġestjoni finanzjarja),
il-monitoraġġ, il-kontroll finanzjarju u l-valutazzjoni ta' proġetti.
·
Il-prinċipju tas-sussidjarjetà
Il-proposta hija
konformi mal-prinċipju ta’ sussidjarjetà sal-punt li tfittex li tipprovdi
appoġġ miżjud permezz tal-Fondi għal ċerti Stati
Membri li għaddejjin minn diffikultajiet serji notevolment rigward
l-istabbiltà ekonomika u finanzjarja tagħhom u ffaċċjati b'deterjorament
fil-pożizzjonijiet tagħhom ta’ defiċit u dejn jew tkabbir
ekonomiku mnaqqas, jirrifletti l-isfidi strutturali domestiċi u l-ambjent
internazzjonali ekonomiku u finanzjarju. F'dan il-kuntest, huwa neċessarju
li jiġi stabbilit, fil-livell tal-Unjoni Ewropea, mekkaniżmu
temporanju li jippermetti lill-Unjoni Ewropea tikkofinanzja n-nefqa
ċċertifikata skont il-Fondi, bl-użu ta’ rata ogħla ta'
kofinanzjament.
·
Il-prinċipju tal-proporzjonalità
Il-proposta
tikkonforma mal-prinċipju tal-proporzjonalità:
Din il-proposta
hija tabilħaqq proporzjonata billi tmur lil hinn biex tipprovdi aktar
appoġġ mill-Fondi għall-Istati Membri li jkunu f'diffikultajiet
jew mhedda b’mod serju minn diffikultajiet serji kkawżati minn
ċirkostanzi eċċezzjonali lil hinn mill-kontroll tagħhom u
li jaqgħu taħt il-kundizzjonijiet tar-Regolament tal-Kunsill (UE)
Nru 407/2010 (li jistabbilixxi l-Mekkaniżmu Ewropew ta'
Stabbilizzazzjoni Finanzjarja (EFSM)), jew li jirċievu, għal dawk
l-istess raġunijiet, għajnuna finanzjarja mill-Faċilità Ewropea
ta’ Stabbiltà Finanzjarja (EFSF) u l-Mekkaniżmu Ewropew ta' Stabbiltà
(MES), jew f'diffikultajiet jew ikunu mhedda b'mod serju b’diffikultajiet
rigward il-bilanċ tal-ħlasijiet tagħhom u li jaqgħu
taħt il-kundizzjonijiet tar-Regolament tal-Kunsill (KE) Nru 332/2002.
Dan ikun japplika wkoll lill-Greċja, li rċeviet għajnuna
finanzjarja taħt ftehim partikolari stabbilit 'il barra
mill-mekkaniżmi ta’ appoġġ taħt Ftehim bejn il-Kredituri u
l-Ftehim għal Faċilità ta' Self fiż-Żona tal-Euro.
·
Għażla ta’ strument
L-istrument
propost: Id-Deċiżjoni.
Strumenti
oħra ma jkunux adattati minħabba r-raġunijiet li ġejjin:
Il-Kummissjoni
esplorat il-kamp tal-applikazzjoni għall-immanuvrar provdut mill-qafas
legali u tqis li huwa meħtieg, fid-dawl tal-esperjenza miksuba sa issa, li
tipproponi emendi għad-Deċiżjoni. L-għan ta’ din
ir-reviżjoni huwa li jiġi ffaċilitat aktar il-kofinanzjament ta'
proġetti u allura titħaffef kemm l-implimentazzjoni tagħhom kif
ukoll jitħaffef l-impatt ta' investimenti bħal dawn fuq l-ekonomija
reali.
4.           L-IMPLIKAZZJONI
BAĠITARJA
Ma hemmx impatt
fuq l-approprjazzjonijiet għall-impenji minħabba li ma hemm l-ebda
modifika proposta għall-ammonti massimi tal-finanzjament tal-Fondi
previsti fil-programmi annwali għall-perjodu ta’ programmazzjoni
2007-2013.
Il-proposta turi
r-rieda tal-Kummissjoni biex tgħin lill-Istati Membri fl-isforzi
tagħhom biex jaffaċċjaw il-kriżi finanzjarja. L-emendi se
jipprovdu lill-Istati Membri kkonċernati bil-fondi neċessarji biex
jappoġġaw proġetti u l-irkupru tal-ekonomija.
2012/0253 (COD)
Proposta għal
DEĊIŻJONI TAL-PARLAMENT EWROPEW
U TAL-KUNSILL
li temenda d-Deċiżjoni
Nru 574/2007/KE bil-ħsieb li tiżdied ir-rata ta’ kofinanzjament
tal-Fond tal-Fruntieri Esterni għal ċerti Stati Membri li qed
jesperjenzaw jew huma mhedda b'diffikultajiet serji fir-rigward tal-istabbilità
finanzjarja tagħhom
IL-PARLAMENT EWROPEW U L-KUNSILL
TAL-UNJONI EWROPEA,
Wara li kkunsidraw it-Trattat dwar
il-Funzjonament tal-Unjoni Ewropea, u b'mod partikolari l-Artikolu 77(2)
tiegħu,
Wara li kkunsidraw il-proposta
mill-Kummissjoni Ewropea,
Wara li l-abbozz tal-att leġiżlattiv
intbagħat lill-parlamenti nazzjonali,
Filwaqt li jaġixxu skont
il-proċedura leġiżlattiva ordinarja,
Billi:
(1)       Id-Deċiżjoni
Nru 574/2007/KE tal-Parlament Ewropew u tal-Kunsill
tat-23 ta' Mejju 2007[1]
li tistabbilixxi l-Fond għall-Fruntieri Esterni għall-perjodu
mill-2007 sal-2013 bħala parti mill-programm ġenerali
"Solidarjetà u Ġestjoni tal-Flussi ta’ Migrazzjoni" u tipprovdi
għal rati ta' kofinanzjament differenti tal-Unjoni għal azzjonijiet
appoġġati mill-Fond.
(2)       Il-kriżi globali
finanzjarja u r-reċessjoni ekonomika mingħajr preċedent
għamlu ħsara serja lit-tkabbir ekonomiku u lill-istabbiltà
finanzjarja, u ħolqu deterjorament qawwi fil-kundizzjonijiet finanzjarji,
ekonomiċi u soċjali ta' diversi Stati Membri. Xi Stati Membri qed
jesperjenzaw diffikultajiet serji jew huma mhedda b'diffikultajiet bħal
dawn, partikolarment fir-rigward tal-istabbiltà finanzjarja u ekonomika
tagħhom, li wassal għal deterjorament f'pożizzjonijiet ta'
defiċit u dejn tagħhom u qed jheddu t-tkabbir ekonomiku minħabba
l-ambjent internazzjonali finanzjarju u ekonomiku.
(3)       Filwaqt li diġà
ttieħdu azzjonijiet importanti biex jagħmlu tajjeb għall-effetti
negattivi tal-kriżi, l-impatt tal-kriżi finanzjarja fuq l-ekonomija
reali, fuq is-suq tax-xogħol u s-soċjetà b’mod ġenerali
qiegħed jinħass ma’ kullimkien. Il-pressjoni fuq ir-riżorsi
finanzjarji nazzjonali qed tiżdied u għandhom jittieħdu aktar miżuri
biex tittaffa din il-pressjoni permezz tal-aqwa u l-aktar użu tal-fondi
tal-Unjoni.
(4)       Ir-Regolament tal-Kunsill
(KE) Nru 332/2002 tat-18 ta' Frar 2002 li jistabbilixxi
faċilità li tipprovdi għajnuna finanzjarja għal żmien medju
għall-bilanċi ta' ħlasijiet tal-Istati Membri[2] jistipula li l-Kunsill għandu
jagħti għajnuna finanzjarja fit-terminu medju meta Stat Membru li ma
jħaddanx l-euro jinsab f'diffikultajiet jew huwa serjament mhedded
b'diffikultajiet fejn jidħol il-bilanċ tal-ħlasijiet
tiegħu.
(5)       Ir-Rumanija ngħatat din
l-għajnuna finanzjarja bid-Deċiżjoni tal-Kunsill 2009/459/KE[3].
(6)       Fid-9 ta’ Mejju 2010
il-Kunsill adotta pakkett komprensiv ta' miżuri, inklużi (a)
Regolament tal-Kunsill li jistabbilixxi l-Mekkaniżmu Ewropew ta’
Stabbilizzazzjoni Finanzjarja[4]
bbażat fuq l-Artikolu 122(2) tat-Trattat, u (b) il-Faċilità
Ewropea ta' Stabbiltà Finanzjarja biex tipprovdi appoġġ finanzjarju
għal Stati Membri taż-żona tal-euro li jinsabu f'diffikultajiet
ikkawżati minn ċirkostanzi eċċezzjonali lil hinn
mill-kontroll tal-Istati Membri taż-żona tal-euro bħal dawn
bil-għan li titħares l-istabbiltà finanzjarja taż-żona
tal-euro kollha kif ukoll l-Istati Membri tagħha.
(7)       L-Irlanda u l-Portugall
ingħataw għajnuna finanzjarja skont il-Mekkaniżmu Ewropew ta’
Stabbilizzazzjoni Finanzjarja skont id-Deċiżjonijiet ta’
Implimentazzjoni tal-Kunsill Nru 2011/77/UE[5]
u Nru 2011/344/UE rispettivament[6].
Dawn irċevew ukoll fondi mill-Faċilità Ewropea ta’ Stabbiltà
Finanzjarja.
(8)       Il-Ftehim bejn il-Kredituri u
l-Ftehim għal Faċilità ta’ Self għall-Greċja konkluż
nhar it-8 ta’ Mejju 2010, daħal fis-seħħ nhar
il-11 ta’ Mejju 2010. Fit-12 ta’ Marzu 2012,
il-ministri tal-finanzi tas-17-il Stat Membru taż-żona tal-euro waqfu
dan l-ewwel programm u approvaw it-tieni programm ta’ għajnuna finanzjarja
għall-Greċja. Ġie deċiż li l-mezz finanzjarju
għal dan it-tieni programm ikun il-Faċilità Ewropea
għall-Istabbiltà Finanzjarja, li għandha wkoll toħroġ
l-ammont li jifdal bħala kontribut fiż-żona tal-euro skont
l-ewwel programm.
(9)       Fit-2 ta’ Frar 2012,
il-ministri tal-finanzi tas-17-il Stat Membru taż-żona tal-euro
ffirmaw it-Trattat li jistabbilixxi l-Mekkaniżmu Ewropew ta’ Stabbiltà
(MES). Skont dak it-Trattat, li jsegwi
d-Deċiżjoni tal-Kunsill Ewropew 2011/199/UE
tal-25 ta’ Marzu 2011 li temenda l-Artikolu 136 tat-Trattat
dwar il-Funzjonament tal-Unjoni Ewropea fir-rigward ta’ mekkaniżmu ta'
stabbiltà għall-Istati Membri li l-munita tagħhom hija l-euro[7], il-Mekkaniżmu Ewropew ta’
Stabbiltà se jsir il-fornitur ewlieni ta' għajnuna finanzjarja għal
Stati Membri taż-żona tal-euro hekk kif jidħol
fis-seħħ f'nofs l-2012. Għalhekk,
din id-Deċiżjoni għandha diġà tikkunsidra l-Mekkaniżmu
Ewropew ta' Stabbiltà.
(10)     Il-konklużjonijiet
tal-Kunsill Ewropew tat-23 u l-24 ta’ Ġunju 2011
jilqgħu l-intenzjoni tal-Kummissjoni biex isseddaq is-sinerġiji bejn
il-programmi ta’ self għall-Greċja u l-Fondi tal-Unjoni, biex
tappoġġa sforzi ħalli tiżdied il-ħila tal-Greċja
li tassorbi l-fondi mill-Unjoni sabiex tkun tista' tixpruna t-tkabbir u
l-impjiegi billi terġa' tiffoka fuq kif ittejjeb il-kompetittività u
l-ħolqien tal-impjiegi. Barra minn hekk, il-konklużjonijiet
laqgħu u appoġġaw il-preparazzjoni mill-Kummissjoni, flimkien
mal-Istati Membri, ta' programm komprensiv ta' għajnuna teknika
lill-Greċja. Din l-emenda tad-Deċiżjoni Nru 574/2007/KE
tikkontribwixxi għal dawn l-isforzi biex ittejjeb is-sinerġiji.
(11)     Minħabba
ċ-ċirkostanzi eċċezzjonali, ir-Regolament (UE)
Nru 1083/2006 li jistabbilixxi d-dispożizzjonijiet ġenerali dwar
il-Fond Ewropew għall-Iżvilupp Reġjonali, il-Fond Soċjali
Ewropew u l-Fond ta’ Koeżjoni kien emendat bir-Regolament (UE)
Nru 1311/2011 biex jippermetti żieda fir-rata ta’ kofinanzjament
applikata taħt il-Fondi Strutturali u l-Fond ta' Koeżjoni
għall-Istati Membri li qed jiffaċċjaw diffikultajiet serji fejn
tidħol l-istabbiltà finanzjarja tagħhom[8]. Kien adottat approċċ
simili lejn dawk l-istess Stati Membri fil-qafas tal-Fond Agrikolu Ewropew
għall-Iżvilupp Rurali (ir-Regolament (UE)
Nru 1312/2011 li jemenda r-Regolament (KE) Nru 1698/2005)[9] u fil-qafas tal-Fond Ewropew
għas-Sajd (ir-Regolament (UE) Nru 387/2012 li jemenda r-Regolament
tal-Kunsill (KE) Nru 1198/2006)[10].
Bl-istess mod, dawk l-istess Stati Membri għandhom
jiġu appoġġjati fil-qafas tal-erba’ Fondi stabbiliti bħala
parti mill-Programm Ġenerali fuq "Solidarjetà u Ġestjoni
tal-Flussi ta' Migrazzjoni", l-aktar il-Fond għall-Fruntieri Esterni,
il-Fond Ewropew għar-Ritorn, il-Fond Ewropew għar-Rifuġjati u
l-Fond Ewropew għall-Integrazzjoni ta' Ċittadini ta' Pajjiżi
Terzi (minn hawn 'il quddiem imsejjaħ "il-Fondi") stabbilit
għall-perjodu 2007-2013.
(12)     Il-Fondi huma l-għodod
ewlenin biex jgħinu lill-Istati Membri jittrattaw sfidi importanti
fil-qasam tal-migrazzjoni, l-asil u l-fruntieri esterni bħal
l-iżvilupp ta' politika dwar l-immigrazzjoni komprensiva tal-Unjoni li
ttejjeb il-kompetittività u l-koeżjoni soċjali tal-Unjoni u
l-ħolqien ta’ Sistema Ewropea Komuni tal-Asil.
(13)     Biex il-finanzjament
tal-Unjoni Ewropea tkun aktar faċli biex tiġi ġestita fil-qasam
tal-migrazzjoni, l-asil u l-fruntieri esterni u għat-titjib
tad-disponibbiltà ta’ finanzjament għall-Istati Membri biex jimplimentaw
il-programmi annwali tagħhom skont il-Fondi, huwa meħtieġ, fuq
bażi temporanja u bla ħsara għall-perjodu ta' programmazzjoni
2014-2020, li jkun hemm arranġament għal żieda fir-rata ta’
kofinanzjament tal-Unjoni skont il-Fondi b'ammont li jikkorrispondi għal għoxrin
punt perċentwali fuq ir-rati ta’ kofinanzjament applikabbli bħalissa,
għall-Istati Membri li qed jesperjenzaw diffikultajiet serji fejn
tidħol l-istabbiltà finanzjarja tagħhom. Dan ifisser li l-Fondi
nazzjonali annwali tal-allokazzjoni skont l-atti bażiċi se
jibqgħu l-istess filwaqt li l-kofinanzjament nazzjonali se jkun imnaqqas
kif meħtieġ. Programmi annwali li għadhom għadejjin se
jkollhom bżonn li jiġu riveduti biex jirriflettu l-bidliet li jirriżultaw
mill-applikazzjoni ta’ rata ta’ kofinanzjament miżjud tal-Unjoni.
(14)     Kwalunkwe Stat Membru li qed
ifittex li jibbenifika miż-żieda fir-rata tal-kofinanzjament
għandu jipprovdi lill-Kummissjoni b’dikjarazzjoni bil-miktub flimkien
mal-abbozz tal-programm annwali jew l-abbozz tal-programm annwali rivedut.
Fl-istqarrija tiegħu, l-Istat Membru kkonċernat għandu jipprovdi
referenza għad-deċiżjoni rilevanti tal-Kunsill jew għal
kwalunkwe deċiżjoni rilevanti li twassal biex ikun eliġibbli
biex jibbenefika minn rata ta’ kofinanzjament miżjud tal-Unjoni.
(15)     Il-kriżi bla
preċedent li qed taffettwa s-swieq finanzjarji internazzjonali u t-tnaqqis
fir-ritmu ekonomiku kkawżaw ħsara serja għall-istabbiltà
finanzjarja ta’ bosta Stati Membri. Minħabba li hi meħtieġa
reazzjoni rapida biex tilqa’ kontra l-effetti fuq l-ekonomija b’mod
ġenerali, din id-Deċiżjoni għandha tidħol
fis-seħħ mill-aktar fis possibbli.
(16)     Id-deċiżjoni
Nru 574/2007/KE għandha għalhekk tiġi emendata b’mod
xieraq. Meta ssir referenza għall-Artikolu 16 tad-Deċiżjoni
Nru 574/2007/KE jew għall-perċentwali tal-kontribuzzjoni
tal-Unjoni provdut hemmhekk, din għandha tinftiehem bħala referenza
għall-Artikolu 16 rivedut u — possibilment miżjud —
għall-perċentwali tal-kontribuzzjoni tal-Unjoni.
(17)     Dwar l-Islanda u
n-Norveġja, din id-Deċiżjoni tikkostitwixxi żvilupp
tal-acquis ta' Schengen li jaqa' fl-oqsma msemmijin fl-Artikolu 1,
il-Punti A u B tad-Deċiżjoni tal-Kunsill 1999/437/KE
tas-17 ta' Mejju 1999 dwar ċerti arranġamenti
għall-applikazzjoni tal-Ftehim milħuqa bejn il-Kunsill tal-Unjoni
Ewropea u r-Repubblika tal-Islanda u r-Renju tan-Norveġja dwar
l-assoċjazzjoni ta’ dawn iż-żewġ Stati
mal-implimentazzjoni, l-applikazzjoni u l-iżvilupp tal-acquis ta' Schengen[11].
(18)     Rigward l-Isvizzera, dan ir-Regolament
jikkostitwixxi żvilupp tad-dispożizzjonijiet tal-acquis ta’ Schengen
fis-sens tal-Ftehim bejn l-Unjoni Ewropea, il-Komunità Ewropea u
l-Konfederazzjoni Svizzera dwar l-assoċjazzjoni ta’ din
tal-aħħar fl-implimentazzjoni, l-applikazzjoni u l-iżvilupp
tal-acquis ta’ Schengen li jaqgħu fil-qasam imsemmi fl-Artikolu 1,
il-Punti A u B tad-Deċiżjoni tal-Kunsill 1999/437/KE moqri
flimkien mal-Artikolu 3 tad-Deċiżjoni tal-Kunsill 2008/146/KE
dwar il-konklużjoni, f'isem il-Komunità Ewropea, tal-Ftehim[12].
(19)     Rigward Liechtenstein, din
id-Deċiżjoni tikkostitwixxi żvilupp tad-dispożizzjonijiet
tal-acquis ta’ Schengen fis-sens tal-Protokoll bejn l-Unjoni Ewropea,
il-Komunità Ewropea, il-Konfederazzjoni Svizzera u l-Prinċipalità ta’ Liechtenstein
dwar l-adeżjoni tal-Prinċipalità ta' Liechtenstein għall-Ftehim
bejn l-Unjoni Ewropea, il-Komunità Ewropea u l-Konfederazzjoni Svizzera dwar
l-assoċjazzjoni tal-Konfederazzjoni Svizzera fl-implimentazzjoni,
l-applikazzjoni u l-iżvilupp tal-acquis ta’ Schengen li jaqgħu
fil-qasam imsemmi fl-Artikolu 1, il-Punti A u B
tad-Deċiżjoni tal-Kunsill 1999/437/KE moqri flimkien
mal-Artikolu 3 tad-Deċiżjoni tal-Kunsill 2011/350/UE dwar
il-konklużjoni, f'isem l-Unjoni, tal-Protokoll[13].
(20)     Taħt il-Protokoll dwar
il-pożizzjoni tad-Danimarka, anness mat-Trattat dwar l-Unjoni Ewropea u
t-Trattat dwar il-Funzjonament tal-Unjoni Ewropea, id-Danimarka ma tiħux
sehem fl-adozzjoni mill-Kunsill tal-miżuri skont it-Titolu V
tal-Parti Tlieta tat-Trattat dwar il-Funzjonament tal-Unjoni Ewropea,
bl-eċċezzjoni ta’ "miżuri li jiddeterminaw il-pajjiżi
terzi li ċ-ċittadini għandhom ikunu fil-pussess ta' viża
meta jaqsmu l-fruntieri esterni tal-Istati Membri, jew miżuri relatati ma’
format uniformi għall-viżi". Din id-deċiżjoni tibni
fuq l-acquis ta’ Schengen, u skont l-Artikolu 4 tal-Protokoll dwar
il-pożizzjoni tad-Danimarka anness mat-Trattat dwar l-Unjoni Ewropea u
mat-Trattat dwar il-Funzjonament tal-Unjoni Ewropea, id-Danimarka għandha
tiddeċiedi fi żmien sitt xhur wara li l-Kunsill ikun iddeċieda
fuq proposta jew inizjattiva li tibni fuq l-acquis ta’ Schengen skont
id-Dispożizzjonijiet tat-Titolu V tal-Parti Tlieta tat-Trattat dwar
il-Funzjonament tal-Unjoni Ewropea, jekk tkunx se timplimenta dan ir-Regolament
fil-liġi nazzjonali tagħha.
(21)     Din id-Deċiżjoni
tikkostitwixxi żvilupp tad-dispożizzjonijiet tal-acquis ta' Schengen,
li ma japplikawx għar-Renju Unit, skont id-Deċiżjoni tal-Kunsill
2000/365/KE tad-29 ta' Mejju 2000 dwar it-talba tar-Renju Unit
tal-Gran Brittanja u l-Irlanda ta' Fuq sabiex jipparteċipaw f'xi
dispożizzjonijiet tal-acquis ta' Schengen u d-Deċiżjoni
tal-Kunsill 2004/926/KE sussegwenti
tat-22 ta' Diċembru 2004 dwar id-dħul
fis-seħħ ta' partijiet mill-acquis ta' Schengen mir-Renju Unit
tal-Gran Brittanja u l-Irlanda ta' Fuq. Għaldaqstant, ir-Renju Unit mhux
qed jieħu sehem fl-adozzjoni tagħha u mhux marbut biha jew
suġġett għall-applikazzjoni tagħha.
(22)     Dan ir-Regolament
jikkostitwixxi żvilupp tad-dispożizzjonijiet tal-acquis ta’ Schengen
li fih l-Irlanda ma tiħux sehem, skont id-Deċiżjoni tal-Kunsill
2002/192/KE tat-28 ta' Frar 2002 dwar it-talba tal-Irlanda biex
tieħu parti f'xi dispożizzjonijiet tal-acquis ta' Schengen. L-Irlanda
għalhekk mhux qed tieħu sehem fl-adozzjoni tagħha u mhix marbuta
biha jew suġġetta għall-applikazzjoni tagħha.
ADOTTAW DIN ID-DEĊIŻJONI:
Artikolu 1
Fl-Artikolu 16
tar-Regolament (KE) Nru 574/2007/KE, il-paragrafu 4 jinbidel b'dan li
ġej:
"4.        Il-kontribuzzjoni
tal-Komunità għall-proġetti appoġġati, fejn għandhom
x’jaqsmu l-azzjonijiet implimentati fl-Istati Membri skont l-Artikolu 4,
ma għandhiex tkun aktar minn 50 % tan-nefqa totali ta’ azzjoni
speċifika.
Dan jista'
jiżdied sa 75 % għall-proġetti li jindirizzaw prijoritajiet
speċifiċi li jkunu ġew identifikati fil-linji gwida
strateġiċi kif imsemmi fl-Artikolu 20.
Il-kontribuzzjoni
tal-Komunità għandha tiżdied għal 75 % fl-Istati Membri
koperti mill-Fond ta' Koeżjoni.
Il-kontribuzzjoni tal-Unjoni
tista’ tiżdied b’20 punt perċentwali sakemm l-Istat Membru
kkonċernat jissodisfa waħda mill-kundizzjonijiet li ġejjin
fiż-żmien tal-preżentazzjoni tal-abbozz tagħha tal-programm
annwali skont l-Artikolu 23(3) ta’ din id-Deċiżjoni jew l-abbozz
rivedut tal-programm annwali skont l-Artikolu 23 tad-Deċiżjoni
tal-Kummissjoni 2008/456/KE*:
(a)     għajnuna finanzjarja tkun
disponibbli għalih għal perjodu medju skont ir-Regolament tal-Kunsill
(KE) Nru 332/2002**,
(b)     l-għajnuna finanzjarja
titqiegħed għad-dispożizzjoni tiegħu skont ir-Regolament
tal-Kunsill (UE) Nru 407/2010*** jew l-għajnuna finanzjarja
titqiegħed għad-dispożizzjoni tiegħu minn Stati Membri
oħrajn taż-żona tal-euro qabel id-dħul fis-seħħ
ta’ dak ir-Regolament;
(c)     l-għajnuna finanzjarja tkun
disponibbli għalih skont il-ftehim intergovernattiv li ntlaħaq li
jistabbilixxi l-Faċilità Ewropea ta’ Stabbiltà Finanzjarja jew it-Trattat
li jistabbilixxi l-Mekkaniżmu Ewropew ta' Stabbiltà.
L-Istat Membru kkonċernat għandu
jressaq stqarrija bil-miktub lill-Kummissjoni flimkien mal-abbozz tal-programm
multiannwali tiegħu jew l-abbozz tal-programm annwali rivedut li
jikkonferma li jissodisfa wieħed mill-kundizzjonijiet imsemmija fil-punti
(a), (b) jew (c) tar-raba’ subparagrafu.
Proġett kofinanzjat fuq ir-rata
miżjuda jista’ jibqa’ hekk kemm jekk waħda mill-kundizzjonijiet
msemmija fil-punti (a), (b) jew (c) tar-raba’ subparagrafu tiġi sodisfatta
waqt l-implimentazzjoni tal-programm annwali relatat.
________
*          ĠU
L 167, 27.6.2008, p. 1.
**        ĠU
L 53, 23.2.2002, p. 1.
***      ĠU
L 118, 12.5.2010, p. 1."
Artikolu 2
Din id-Deċiżjoni għandha
tidħol fis-seħħ l-għada tal-jum tal-pubblikazzjoni
tagħha f'Il-Ġurnal Uffiċjali tal-Unjoni Ewropea.
Artikolu 3
Din
id-Deċiżjoni hija indirizzata lill-Istati Membri skont it-Trattati.
Magħmul fi Brussell,
Għall-Parlament Ewropew                           Għall-Kunsill
Il-President                                                    Il-President
[1]               ĠU L 144, 6.6.2007,
p. 22.
[2]               ĠU L 53, 23.2.2002, p. 1 (mhux
disponibbli bil-Malti).
[3]               ĠU L 150, 13.6.2009, p. 8.
Deċiżjoni kif emendata l-aħħar mid-Deċiżjoni
tal-Kunsill 2010/183/KE (ĠU L 83, 30.3.2010, p. 19).
[4]               ĠU L 118, 12.5.2010, p. 1.
[5]               ĠU L 30, 4.2.2011, p. 34.
[6]               ĠU L 159, 17.6.2011, p. 88.
[7]               ĠU L 91, 6.4.2011, p. 1.
[8]               ĠU L 337, 20.12.2011, p. 5.
[9]               ĠU L 339, 21.12.2011, p. 1.
[10]             ĠU L 129, 16.5.2012, p. 7.
[11]             ĠU L 176, 10.7.1999, p. 31.
[12]             ĠU L 53, 27.2.2008, p. 1.
[13]             ĠU L 160, 18.6.2011, p. 19.